Τραγωδία Μάτι: «Πάρε τηλέφωνο τον γιο μου δεν θα τον ξαναδώ» | in.gr\nΤραγωδία Μάτι: «Πάρε τηλέφωνο τον γιο μου δεν θα τον ξαναδώ»\nΜε δάκρυα στα μάτια, σήμερα έναν χρόνο μετά την τραγωδία λύγισε ο γιατρός Νίκος Κουδούνης στο Κέντρο Υγείας της Νέας Μάκρης όταν θυμήθηκε όσα έζησε μετά την φωτιά στο Μάτι\nΜε δάκρυα στα μάτια, σήμερα έναν χρόνο μετά την τραγωδία λύγισε ο γιατρός Νίκος Κουδούνης στο Κέντρο Υγείας της Νέας Μάκρης όταν θυμήθηκε όσα έζησε μετά την φωτιά στο Μάτι.\n«Σκέφτομαι τις στιγμές εκείνες. Είχα πέντε ημέρες να κοιμηθώ, έκλαιγα στον ύπνο μου αγκαλιά με τον γιο μου. Να βλέπεις τους ανθρώπους να ουρλιάζουν, να θέλουν να κρατήσουν για τελευταία φορά το χέρι του παιδιού τους», είπε ο κ. Κουδούνης με τα δάκρυα να κυλούν από τα μάτια του.«Για μας ξεχάστε το μια στραβή στην βάρδιά μας».\nΟ κ. Κουδούνης θυμήθηκε την ιστορία με έναν εγκαυματία με 30% εγκαύματα στο κορμί του. «Μου φίλησε το χέρι και μου ζήτησε να ειδοποιήσω τον γιο του γιατί δεν ξέρει ότι θα τον ξαναδεί», είπε κλαίγοντας ο γιατρός.\nΜιλώντας στο ΣΚΑΙ ο γιατρός ανέφερε ότι «από τις 18:30-19:00 είδαμε ασθενοφόρα με τραυματίες στο Κέντρο Υγείας. Τον πρώτο νεκρό τον γνωρίζαμε από τις 19:20 περίπου. Ακούγαμε από τους ασυρμάτους μετά τις 19:00 ότι βρίσκουν συνέχεια νεκρούς και εγκαυματίες. Το ΕΚΑΒ ήταν ακριβώς απέξω και οι εγκαυματίες μέσα. Ξέραμε από νωρίς για τους νεκρούς. Δεν ξεχνιούνται αυτοί οι νεκροί».\nΚαι συνέχισε: «Ήταν ανίκανοι άνθρωποι και αυτοί δεν πρέπει να υπάρχουν. Δεν ξεχνιούνται οι νεκροί. Μια συγγνώμη περίμενα την επόμενη ημέρα, δεν περίμενα παραίτηση γιατί έτσι λειτουργούν αυτοί».\nΟ γιατρός Νίκος Κουδούνης αναρωτήθηκε επίσης: «Αυτές οι μανάδες που έχασαν τα παιδιά τους είχαν έρθει για διακοπές με τα παιδιά τους. Πίσω η φωτιά και μπροστά ο γκρεμός. Πού έχετε δει ο άνθρωπος το 2019 για να σωθεί να πέφτει στη θάλασσα;»\nIN TV Έρχεται με πολλές εκπλήξεις το «Athens Flying Week» 7 λεπτά πριν\nFizz Μαλέσκου και Γερμανού συναντήθηκαν στην Κρήτη-Ποιος τις έφερε σε επαφή; 15 λεπτά πριν\nΟικονομικές Ειδήσεις Αναστολή συμβάσεων: Από σήμερα οι δηλώσεις Αυγούστου – Ποιους εργοδότες αφορά 16 λεπτά πριν\nΠοδόσφαιρο Ολυμπιακός – Στην Αθήνα ο Ονιεκούρου 17 λεπτά πριν


Περιφέρεια Αττικής - Ψηφιακές Υπηρεσίες\n2.1 Ηλεκτρονικές Υπηρεσίες\nΗ Περιφέρεια Αττικής προκειμένου να αντιμετωπίσει το πρόβλημα διαχείρισης των αιτήσεων για τακτοποίηση οχημάτων που εμφανίζονται ως ανασφάλιστα σε σύντομο χρονικό διάστημα ενεργοποιεί υπηρεσίες του Οδηγού Πολίτη για την ψηφιακή υποβολή και διαχείριση αιτήσεων.\nΥποβολή Ψηφιακής Αίτησης\nΣτον Οδηγό Πολίτη Περιφέρειας Αττικής έχουν ενεργοποιηθεί οι Υπηρεσίες:\nΜε κλίκ στους ακόλουθους συνδέσμους θα μεταφερθείτε στη αντίστοιχη σελίδα του Οδηγού του Πολίτη.\nΚαταχώρηση Ι.Χ. μετά από δήλωση κλοπής για Φυσικά Πρόσωπα\nΚαταχώρηση Ι.Χ. μετά από δήλωση κλοπής για Νομικά Πρόσωπα\nΟριστική Διαγραφή οχήματος για Φυσικά Πρόσωπα\nΟριστική Διαγραφή οχήματος για Νομικά Πρόσωπα\nΑπάντηση σε ψηφιακή αίτηση\nΗ Γενική Δ/νση Μεταφορών της Περιφέρειας Αττικής έχει εκπονήσει σχέδιο ώστε να ολοκληρώνει την επεξεργασία των αιτήσεων αυθημερόν ή το αργότερο εντός της επόμενης εργάσιμης ημέρας. Κατά την υποβολή της αίτησης ο Πολίτης λαμβάνει εντός της πλατφόρμας εξυπηρέτησης αλλά και με ενημερωτικό email το μοναδικό αριθμό εξυπηρέτησης που έχει λάβει η ψηφιακή του αίτηση. Μετά την ολοκλήρωση της επεξεργασίας από την υπηρεσία ο Πολίτης παραλαμβάνει ενημερωτικό SMS. Αναλυτική απάντηση λαμβάνει ο πολίτης στο Αποθετήριο Απαντήσεων και Εγγράφων της Περιφέρειας, εδώ.\nΣε κάθε υπηρεσία του Οδηγού του Πολίτη έχετε την δυνατότητα να λάβετε αναλυτικές πληροφορίες για τις παρεχόμενες υπηρεσίες.\nΕπιλέξτε να συνεχίσετε με την ψηφιακή υποβολή της αίτησης σας. Θα μεταφερθείτε στην πλατφόρμα υποβολής ψηφιακών αιτήσεων της Περιφέρειας Αττικής. Για την καλύτερη εξυπηρέτηση σας να έχετε άμεσα στη διάθεση σας τα ακόλουθα στοιχεία:\nΕπώνυμο, ‘Όνομα, ΑΦΜ, (θα προ συμπληρωθούν), ΑΜΚΑ, Αρ. Δελτίου Ταυτότητας, Ημερομηνία Γέννησης, Δήμο (εντός Περιφερείας Αττικής), email και κινητό τηλέφωνο επικοινωνίας.\nΣυμπληρώστε τα απαιτούμενα ανά περίπτωση στοιχεία διαδοχικά και ολοκληρώστε την καταχώρηση σε κάθε καρτέλα του οδηγού επιλέγοντας επόμενο. Μπορείτε να επιστρέψετε για διορθώσεις επιλέγοντας προηγούμενο. Στην καρτέλα Αίτηση επισυνάψτε την αίτηση σας στο κατάλληλο πεδίο και τα δικαιολογητικά σας διακριτά στο χώρο που σας υποδεικνύει η εφαρμογή. Συνεχίστε ως την ολοκλήρωση της ψηφιακής κατάθεσης και την λήψη του μοναδικού αριθμού εξυπηρέτησης που θα σας αποδώσει το σύστημα με την ολοκληρωμένη ψηφιακή υποβολή της αίτησης σας. Τον μοναδικό αριθμό εξυπηρέτησης θα παραλάβετε και με email. Σημειώστε τον μοναδικό αριθμό εξυπηρέτησης. Με τη χρήση του αριθμού (κωδικού) αυτού, θα αποκτήσετε πρόσβαση στο αποθετήριο απαντήσεων, όταν ολοκληρωθεί η επεξεργασία της αίτησης σας, προκειμένου να λάβετε την απάντηση της Περιφέρειας Αττικής. Για την πρόσβαση σας στο αποθετήριο εγγράφων και απαντήσεων θα απαιτηθεί εκ νέου η χρήση των κωδικών σας, στο σύστημα TaxisNet.\nΗ εφαρμογή Οδηγός Πολίτη Περιφέρειας Αττικής, λειτουργεί με τη χρήση του περιηγητή που είναι εγκατεστημένος στην συσκευή πρόσβασης σας.


ΛΑΕ: Κινητοποίηση για τους πλειστηριασμούς | Μεσσηνία Online.gr\nHome ΕΙΔΗΣΕΙΣ ΕΛΛΑΔΑ ΛΑΕ: Κινητοποίηση για τους πλειστηριασμούς\nΜέλη της Λαϊκής Ενότητας συγκεντρώθηκαν έξω από συμβολαιογραφείο στο κέντρο της Αθήνας και διαμαρτύρονται για τους πλειστηριασμούς.\nΌπως σημειώνουν στο εν λόγω συμβολαιογραφικό γραφείο, επι της οδού Θεμιστοκλέους 42, εκπλειστηριάζεται σήμερα διαμέρισμα πρώτου ορόφου, 95 τετραγωνικών μέτρων στη Νέα Σμύρνη. Το διαμέρισμα, αξίας 95.000 ευρώ βγαίνει στο “σφυρί” κατόπιν απόφασης για αναγκαστική κατάσχεση λόγω χρέους 50.000 ευρώ.\n“Η κυβέρνηση σε αγαστή συνεργασία με τους τραπεζίτες εκπλειστηριάζει συνολικά περισσότερα από 120.000 ακίνητα μέχρι το 2022, γεγονός που αποτελεί δέσμευση βάσει του τέταρτου μνημονίου”, εξηγούν τα μέλη της ΛΑΕ.\n“Είναι ψέμα ότι υπάρχει άτυπη συμφωνία κυβέρνησης – τραπεζών για να μη βγαίνουν σε ηλεκτρονικό πλειστηριασμό ακίνητα αξίας κάτω των 300.000 ευρώ. Ήδη πραγματοποιούνται πλειστηριασμοί για πολύ φθηνότερα ακίνητα και μάλιστα για πολλές πρώτες κατοικίες. Ο ίδιος ο πρόεδρος της Ένωσης Ελληνικών Τραπεζών δήλωσε δημόσια ότι δεν υπάρχει σχετική συμφωνία”, συνεχίζουν.\nPrevious PostΗ ΝΔ έδωσε στην δημοσιότητα τους 15 υποψήφιους ευρωβουλευτές Next PostΟργή Τραμπ για την απόπειρα πραξικοπήματος από το FBI: «Ειδεχθής πράξη προδοσίας»


Μυτιλήνη: Εμποδίζουν την αποβίβαση μεταναστών στο λιμάνι της Θερμής! video - Ηλεία Οικονομία\nΜυτιλήνη: Εμποδίζουν την αποβίβαση μεταναστών στο λιμάνι της Θερμής! video\nΟμάδα πολιτών έχει αποκλείσει το λιμάνι της Θερμής στη Μυτιλήνη μη επιτρέποντας την αποβίβαση προσφύγων και μεταναστών. Στη βάρκα επιβαίνουν περίπου 50 άτομα μεταξύ των οποίων πολλά παιδιά.\nΈνταση και προπηλακισμοί στην περιοχή της Θερμής στη Μυτιλήνη. Ομάδα πολιτών έχει αποκλείσει το λιμάνι της Θερμής όπου έφτασε βάρκα με πρόσφυγες και μετανάστες. Οδηγήθηκαν εκεί από σκάφος του Λιμενικού Σώματος.\nΣτη λέμβο επιβαίνουν περίπου 50 άτομα μεταξύ των οποίων πολλά παιδιά. Κάποιοι από τους συγκεντρωμένους προπηλάκισαν την επικεφαλής του γραφείου Λέσβου της Ύπατης Αρμοστείας του ΟΗΕ για τους πρόσφυγες.\nΕπίσης, οι συγκεντρωμένοι πολίτες έχουν προπηλακίσει δημοσιογράφους και φωτογράφους διεθνών μέσων ενημέρωσης.\nΕπίσης προπηλακίστηκε η δημοτική σύμβουλος Μυτιλήνης επικεφαλής της παράταξης “Λαϊκή Συσπείρωση” η οποία αποπειράθηκε να παρέμβει


Ρωσία: Σύνοδος Κορυφής της στρατιωτικής συμμαχίας υπό τη Μόσχα – Flashnews.gr\nΑρχική > Κόσμος > Ρωσία: Σύνοδος Κορυφής της στρατιωτικής συμμαχίας υπό τη Μόσχα\n16 Μαΐου, 2022 22:47\nΣύνοδος Κορυφής του Οργανισμού Συνθήκης Συλλογικής Ασφαλείας (CSTO), του ευρασιατικού στρατιωτικού συνασπισμού στον οποίον συμμετέχουν η Ρωσία, η Αρμενία, το Καζακστάν, το Κιργιστάν, η Λευκορωσία και το Τατζικιστάν, λαμβάνει χώρα σήμερα στη Μόσχα, 30 χρόνια μετά την υπογραφή της Κοινής Συνθήκης Ασφαλείας.\n16 Μαΐου, 2022 | 22:47\nΗ Σύνοδος αποκτά ιδιαίτερο ενδιαφέρον με φόντο τον πόλεμο στην Ουκρανία αλλά και την πορεία Φινλανδίας και Σουηδίας προς το ΝΑΤΟ.\nΜήνυμα Πούτιν προς Φινλανδία-Σουηδία\nΟ «οικοδεσπότης» της συνάντησης, Βλαντίμιρ Πούτιν, δήλωσε ότι η ένταξη της Φινλανδίας και της Σουηδίας στο ΝΑΤΟ δεν αποτελεί απειλή από μόνη της, αλλά η Μόσχα θα αντιδράσει σε τυχόν επέκταση στρατιωτικών υποδομών στα εδάφη αυτών των χωρών.\nΜια τέτοια «διεύρυνση του ΝΑΤΟ δεν αποτελεί άμεση απειλή αλλά η ανάπτυξη στρατιωτικών υποδομών στα εδάφη αυτών των χωρών θα οδηγήσει φυσικά σε απάντηση», είπε ο Ρώσος πρόεδρος.\n«Καταρρέει ο μονοπολικό σύστημα»\nΑπό την πλευρά του ο πρόεδρος της Λευκορωσίας, Αλεξάντερ Λουκασένκο, ανέφερε ότι «η συνάντησή μας πραγματοποιείται σε μια δύσκολη στιγμή, σε μια εποχή επαναδιαίρεσης του κόσμου». «Το μονοπολικό σύστημα της παγκόσμιας τάξης αποτελεί παρελθόν, αλλά η συλλογική Δύση διεξάγει έναν σκληρό αγώνα για να διατηρήσει τις θέσεις της», πρόσθεσε. «Στη δυτική πλευρά της συμμαχίας μας οικοδομείται η στρατιωτική παρουσία των Ηνωμένων Πολιτειών, οι στρατιωτικές υποδομές εκσυγχρονίζονται με επιταχυνόμενους ρυθμούς, ενώ πολυάριθμες ασκήσεις του ΝΑΤΟ βρίσκονται σε εξέλιξη», πρόσθεσε ο στενός σύμμαχος του Πούτιν, αναφερόμενος στην άσκηση «Defender-Europe 2022». «Από ποιον προστατεύονται, μαντέψτε μόνοι σας», πρόσθεσε.\nΓια την Ουκρανία ανέφερε ότι υποκινήθηκε (από τη Δύση), γεμίζοντας με εθνικισμό, ναζισμό, φασισμό, ρωσοφοβία και όπλα. «Τα τελευταία δύο χρόνια νιώθουμε συνεχώς εχθρικές ενέργειες από τον νότιο γείτονά μας», είπε ο Λουκασένκο. Υποστήριξε ότι υπάρχει κίνδυνος διαμελισμού της Ουκρανίας, με ενδεχόμενη εισβολή μονάδων που έχουν δημιουργηθεί υπό το πρόσχημα της προστασίας της χώρας από τη ρωσική εισβολή.\nΣημειώνεται πως, όπως μεταδίδει το ΑΠΕ-ΜΠΕ, μόνο η Λευκορωσία μίλησε ανοιχτά στηρίζοντας την επίθεση κατά της Ουκρανίας, με τους παρόντες ηγέτες των άλλων χωρών να παραμένουν σιωπηροί και να μην σχολιάζουν την κατάσταση στην Ουκρανία.\n«Να συνδεθούμε με τον ΟΗΕ»\n«Έχουν διαμορφωθεί όλα τα απαραίτητα εργαλεία και, κατά τη γνώμη μας, θα πρέπει να έχει ήδη τεθεί το έργο της σύνδεσης του CSTO με τις ειρηνευτικές δραστηριότητες του ΟΗΕ. Αυτό το βήμα θα ενισχύσει τη νομική έκφραση του CSTO και θα διασφαλίσει την πρακτική της συμμετοχής του οργανισμού σε διεθνείς ειρηνευτικές επιχειρήσεις», ανέφερε από την πλευρά του ο Κασίμ Τζομάρτ Τοκάγιεφ, πρόεδρος του Καζακστάν, σύμφωνα με το Ria Novosti.\nΑνησυχία για τις κυρώσεις\n«Η μεγάλη μας ανησυχία είναι το κύμα κυρώσεων. Η οικονομία του Κιργιστάν δεν έχει ανακάμψει ακόμη από την πανδημία του κορωνοϊού και η κατάσταση των κυρώσεων απειλεί ήδη την επισιτιστική και ενεργειακή ασφάλεια, τη μακροοικονομική σταθερότητα και την κοινωνική σταθερότητα. Υπό αυτές τις συνθήκες, υπάρχει ανάγκη να συζητηθούν και να αναπτυχθούν κοινές προσεγγίσεις για τον μετριασμό των συνεπειών των κυρώσεων και την πρόληψη της επιδείνωσης της κοινωνικοοικονομικής κατάστασης στις χώρες μας» ανέφερε ο Σαντίρ Τζαπάροφ, πρόεδρος του Κιργιστάν.\nΤο Κρεμλίνο «κρατά κλειστά τα χαρτιά του»\nΣτο μεταξύ, ο εκπρόσωπος του Ρώσου προέδρου Ντμίτρι Πεσκόφ δήλωσε τη Δευτέρα ότι ενδεχόμενη ένταξη της Ουκρανίας στο ΝΑΤΟ μπορεί να δημιουργήσει μια κατάσταση εδαφικής διαμάχης μεταξύ της Ρωσίας και ενός από τα κράτη-μέλη της (βορειοατλαντικής) συμμαχίας.\n«Δεν έχουμε εδαφικές διαφωνίες ούτε με τη Φινλανδία ούτε με τη Σουηδία, ενώ η υποθετική ένταξη της Ουκρανίας στη συμμαχία μπορεί να δημιουργήσει μια κατάσταση εδαφικής διαμάχης μεταξύ της Ρωσίας και ενός από τα κράτη μέλη της συμμαχίας», είπε ο Πεσκόφ.\nΕρωτηθείς για την ένταξη της Φινλανδίας και της Σουηδίας στο ΝΑΤΟ, ο Πεσκόφ είπε ότι σε καμία περίπτωση δεν θα ενισχύσει την αρχιτεκτονική της ασφάλειας στην Ευρώπη. Η Μόσχα παρακολουθεί στενά αυτό το θέμα.\n«Υπάρχουν λόγοι για τη βαθύτερη ανάλυση των πιθανών επιπτώσεων. Δεν πιστεύουμε, δεν είμαστε σίγουροι ότι η ένταξη της Φινλανδίας και της Σουηδίας στο ΝΑΤΟ μπορεί να ενισχύσει ή να βελτιώσει την αρχιτεκτονική της ασφάλειας στην ήπειρό μας», είπε ο Πεσκόφ.\n«Αυτό είναι ένα θεμελιώδες ζήτημα. Το βρίσκουμε ανησυχητικό. Θα παρακολουθούμε στενά τις επιπτώσεις που θα έχει η ένταξη της Φινλανδίας και της Σουηδίας στο ΝΑΤΟ στην ασφάλειά μας, η οποία πρέπει να είναι απολύτως άνευ όρων εγγυημένη», είπε ο Πεσκόφ.\nΤόνισε ότι η Μόσχα παρακολουθεί διεξοδικά τις δηλώσεις των σουηδικών αρχών, ότι η χώρα τους δεν είχε καμία πρόθεση να φιλοξενήσει ξένες στρατιωτικές βάσεις ή οπλικά συστήματα μετά την ένταξή της στη Συμμαχία. «Παρακολουθούμε στενά αυτήν την κατάσταση και την αναλύουμε με σεβασμό στη διατήρηση της ασφάλειας της χώρας μας», πρόσθεσε.\nTags: ΜΟΣΧΑ, Ρωσια


Βασίλης Λεβέντης: Κρίσιμη η κατάστασή του - Το ιατρικό ανακοινωθέν του Ευαγγελισμού | Reader\n«Κρίσιμη» χαρακτηρίζεται η κατάσταση του πρόεδρου της Ένωσης Κεντρώων Βασίλη Λεβέντη που νοσηλεύεται με κορονοϊό, στην ανακοίνωση του νοσοκομείου «Ευαγγελισμός». Ο κ. Λεβέντης διακομίστηκε στο νοσοκομείο το Σάββατο (25/9) και έχει διασωληνωθεί στη ΜΕΘ.\nH ανακοίνωση του Ευαγγελισμού:\n«Ο Βασίλης Λεβέντης δίνει μια μεγάλη, κρίσιμη μάχη. Ελπίζουμε να τα καταφέρει. Τα πράγματα όμως είναι αρκετά δύσκολα. Οι επόμενες 2-3 μέρες είναι δύσκολες. Ελπίζουμε ότι θα τα καταφέρει, γιατί είναι μαχητής. Δίνεται μάχη να σταθεροποιηθεί η πορεία του» δήλωσε νωρίτερα ο διευθυντής της Πνευμονολογικής Κλινικής του Ευαγγελισμού, Γιώργος Μπουλμπασάκος. Ο γιατρός απέφυγε να απαντήσει εάν ο κ. Λεβέντης ήταν εμβολιασμένος. Πάντως, σύμφωνα με πληροφορίες, ο Βασίλης Λεβέντης ήταν ανεμβολίαστος, ενώ έχει σοβαρά υποκείμενα νοσήματα.


Μια θυμωμένη φώκια «έκαψε» διεθνές κύκλωμα εμπορίου ναρκωτικών | HuffPost Greece\n12/09/2019 17:26 EEST | Updated 12/09/2019 17:45 EEST\nΠροσπάθησαν να διαφύγουν, αλλά μια φώκια είχε...αντιρρήσεις.\nΔιεθνές κύκλωμα εμπορίου ναρκωτικών θεωρεί ότι αποκάλυψε η αυστραλιανή αστυνομία με τη βοήθεια μιας θυμωμένης φώκιας, σε μια υπόθεση που φέρνει στο νου επεισόδιο της τηλεοπτικής σειράς «Breaking Bad» (και τους...πολύπαθους πρωταγωνιστές της).\nΌπως αναφέρεται σε δημοσίευμα του BBC, η υπόθεση προέκυψε όταν βρέθηκαν δύο άτομα (ένα από το Ηνωμένο Βασίλειο και ένα από τη Γαλλία) να κρύβονται σε ένα νησί μία ημέρα αφού το γιοτ τους εξόκειλε σε ακτή της Δυτικής Αυστραλίας. Αστυνομικοί ανακάλυψαν ναρκωτικά αξίας 688.000 δολαρίων.\nΤην Πέμπτη εμφανίστηκαν ενώπιον του δικαστηρίου για την υπόθεση και άλλο ένα άτομο από τη Βρετανία, ένα από τις ΗΠΑ και ένα από την Αυστραλία.\nΣύμφωνα με τον αστυνομικό επίτροπο Κρις Ντόσον, οι τρεις- Τζον Λάσιτερ, 45 ετών, Σκοτ Φέλιξ Τζόουνς, 35 ετών, και Άνγκους Μπρους Τζάκσον, 50 ετών- φέρονται να ήταν η «ομάδα ακτής» που θα παραλάμβαναν τα ναρκωτικά, σύμφωνα με την ιστοσελίδα Perth Now.\n«Πλήξαμε ένα μεγάλο, διεθνές συνδικάτο ναρκωτικών» πρόσθεσε, σημειώνοντας ότι οι αστυνομικοί συνεργάζονται με αρχές άλλων χωρών.\nΠαρόλα αυτά, τα πράγματα ίσως να ήταν διαφορετικά εάν οι δύο που ήταν στο γιοτ- ο Αντουάν Ντισέντα, 51 ετών, από τη Γαλλία, και ο 34χρονος Γκράχαμ Πάλμερ, από το Ηνωμένο Βασίλειο- δεν είχαν εμποδιστεί να διαφύγουν από μια...μεγάλη φώκια.\nΟι δύο άνδρες εντοπίστηκαν σε ένα νησί δυτικά της πόλης Τζέραλντον την Τρίτη, μία ημέρα μετά τον εντοπισμό του γιοτ. Είχαν φτάσει στο νησί με ένα φουσκωτό και φέρονται να έκρυψαν τα ναρκωτικά- μεταξύ των οποίων κοκαΐνη, έκσταση και μεταμφεταμίνη- κάτω από φύκια. Ωστόσο, όταν διαπίστωσαν πως είχαν εντοπιστεί, προσπάθησαν να διαφύγουν- αλλά μια μεγάλη φώκια τους...έκοψε τον δρόμο.\n«Την ξύπνησαν και αυτή πήδηξε, με προτεταμένο το τεράστιο στήθος της και τους βρυχήθηκε» είπε ο Ντάμιεν Χίλι, της Εθελοντικής Υπηρεσίας Θαλάσσιας Διάσωσης του Τζέραλντον, στο ραδιόφωνο ABC. «Οι τύποι βασικά είχαν να διαλέξουν, να περάσουν από τη φώκια ή να συλληφθούν, και κατέληξαν να συλληφθούν».\nPLUS: Αυστραλία ναρκωτικά κύκλωμα φώκια


“Καναδός” ο Φασιανός (vid) | ebasket.gr\nΚεντρική NBA NCAA “Καναδός” ο Φασιανός (vid)\n“Καναδός” ο Φασιανός (vid)\nΔημοσίευση στις 30/05 16:53\nΗ ελληνική παροικία στο κολεγιακό πρωτάθλημα μεγαλώνει. Όχι μόνο ποσοτικά αλλά και ποιοτικά. Ο τελευταίος (χρονικά) παίκτης που έκλεισε θέση για το κολεγιακό πρωτάθλημα είναι ο Στέφανος Φασιανός. Ο 19χρονος κόμπο γκαρντ θα συνεχίσει την καριέρα του στο University of British Columbia, που βρίσκεται στο Βανκούβερ (Καναδάς).\nΟ άλλοτε παίκτης του Αμαρουσίου βρίσκεται πάντως στην άλλη πλευρά του Ατλαντικού εδώ και δύο χρόνια αγωνιζόμενος σε High School. Αρχικά στο Arlington Country Day School (σ.σ.: βρίσκεται στην πρώτη 25άδα με τα κορυφαία High School των ΗΠΑ σε θέματα μπάσκετ) και εν συνεχεία στο Deerfield High School, με το οποίο πραγματοποίησε πολύ καλές εμφανίσεις.\nΈτσι, ο ύψους 1μ95 κόμπο γκαρντ θα συνεχίσει το ταξίδι του στην άλλη πλευρά του Ατλαντικού, αυτή τη φορά στον Καναδά, φιλοδοξώντας να αφήσει το στίγμα του στο University of British Columbia, στο οποίο θα έχει την ευκαιρία να συνδυάσει την ακαδημαϊκή μόρφωση με το μπάσκετ. Μ’ ένα σμπάρο δυο τρυγόνια, δηλαδή…\nΠροηγούμενο “Δεν ήθελα να θίξω”\nΕπόμενο Ανακοινώθηκε ο “Ντούντα”\nΤρομάζει η προεπιλογή του Καναδά με 14 ΝΒΑers\nΊλιγγο προκαλεί η προεπιλογή της αντιπάλου της Εθνικής μας και οικοδέσποινα του Προολυμπια…


Ερώτηση του Κώστα Κατσαφάδου για το χάος που επικρατεί στην Υπηρεσία Ασύλου Πειραιά - Πειραϊκό Κύμα\nHome » Ειδησεις Πειραια » Ερώτηση του Κώστα Κατσαφάδου για το χάος που επικρατεί στην Υπηρεσία Ασύλου Πειραιά\nΟ Βουλευτής επισημαίνει πως η κατάσταση της Υπηρεσίας Ασύλου και μάλιστα στην καρδιά της πόλης, ντροπιάζει τον Πειραιά, θέτει σε κίνδυνο την ακεραιότητα υπαλλήλων και περιοίκων και τελικά προσβάλλει την αξιοπρέπεια των μεταναστών. Καταλήγοντας, ρωτά τον αρμόδιο Υπουργό:\n1. Τι πρόκειται να κάνει προκειμένου να αντιμετωπίσει την απαράδεκτη κατάσταση που επικρατεί στην Υπηρεσία Ασύλου Πειραιά;\n2. Πώς πρόκειται να διασφαλίσει την ομαλή και οργανωμένη λειτουργία της και να εξασφαλίσει ότι δεν θα ξεμείνει πάλι χωρίς Δελτία;\n3. Τι έχει γίνει για την αναζήτηση νέου κτιρίου και την μετεγκατάσταση της Υπηρεσίας;\nbreak slider Ερώτηση Κώστας Κατσαφάδος υπηρεσία Ασύλου Πειραιά Χάος 2019-04-22\nPrevious: Συνάντηση Χ. Μπουτσικάκη με τον Σεβασμιότατο Μητροπολίτη Πειραιώς και Φαλήρου κ.κ.Σεραφείμ\nNext: Μεταφορά αφρικανικής σκόνης από αύριο


Άννα-Μαρία Παπαχαραλάμπους: «Δε με νοιάζει πλέον η γνώμη του καθενός» (photos) - Newsbomb\nΘεοφάνεια στη Ρωσία: Βουτώντας στα παγωμένα -στην κυριολεξία- νερά της Μόσχας (pics&vid)\nΆννα-Μαρία Παπαχαραλάμπους: «Δε με νοιάζει πλέον η γνώμη του καθενός» (photos)\n13 Οκτ 2019 12:32\nH Άννα-Μαρία Παπαχαραλάμπους μίλησε πιο ειλικρινά από ποτέ.\nΗ γνωστή ηθοποιός αναφέρθηκε στα όσα γράφονται και λέγονται για εκείνη, ενώ ακόμη αναφέρθηκε στους παίκτες των realities που αποφασίζουν να ασχοληθούν με την υποκριτική. Ακόμη, μίλησε για τον καινούργιο της θεατρικό ρόλο στο ψυχολογικό θρίλερ «Δείπνο».\n«Χτίζω τον ρόλο μου και αυτό με ενδιαφέρει πάρα πολύ. Πρόκειται για μια γυναίκα-μητέρα, που αναγκάζεται να πάρει μια πάρα πολύ ακραία θέση στα πράγματα, επειδή ήρθαν έτσι τα γεγονότα. Και αυτό είναι πολύ ενδιαφέρον για μένα, γιατί σε πρώτη ανάγνωση είπα ότι εγώ δεν θα έκανα κάτι τέτοιο ποτέ, αλλά μετά, όσο περνάει το κείμενο και αν κάτσεις και το σκεφτείς περισσότερο, λες: "μήπως τελικά έκανα και εγώ ίο ίδιο;"», αποκαλύπτει η Άννα-Μαρία Παπαχαραλάμπους, που πρωταγωνιστεί στο συγκλονιστικό ψυχολογικό θρίλερ του Χέρμαν Κοχ «Δείπνο», το οποίο επιστρέφει ανανεωμένο στο Σύγχρονο Θέατρο.\n«Είναι μια παράσταση που σίγουρα προβληματίζει. Αναγκαστικά σε οδηγεί το έργο στη θέση των τεσσάρων ηρώων. Ακόμα και η παράσταση να μην αρέσει, είμαι σίγουρη ότι φεύγοντας οι θεατές συζητάνε για το τι θα έκαναν...», προσθέτει.\nΜιλώντας για το επίπεδο στο θέατρο, η ηθοποιός διατηρεί αμφιβολίες περί ποιότητας, Αλλωστε, στην Ελλάδα ο όρος είναι αρκετά παρεξηγημένος.\nΘεωρεί ότι υπάρχει κοινό για όλα.\n«Ο θεατής είναι υπεύθυνος για τον εαυτό του και τις επιλογές του, όχι εμείς, οι ηθοποιοί. Ούτε οφείλουμε να τον εκπαιδεύσουμε. Δεν θεωρώ ότι αλλάζει το θέατρο θεσμικά, γιατί δεν αλλάζει η ποιότητα του κοινού. Το βασικό πρόβλημα είναι η υπερπληθώρα παραστάσεων. Υπάρχουν τόσες πολλές παραστάσεις στην Αθήνα, που είναι δυσανάλογο του τι αντέχουμε. Πράγμα που σημαίνει ότι πολλά θέατρα είναι πολύ μικρά, ηθοποιοί δεν πληρώνονται κ.τ.λ. Καλό θα είναι όλες οι παραστάσεις και όλες οι δουλειές να είναι επαγγελματικές. Πάω, εργάζομαι, άρα πληρώνομαι!».\nΤα πρόσωπα από ριάλιτι που δηλώνουν ηθοποιοί δεν την ενοχλούν.\n«Δεν μου παίρνει εμένα κάποιος τη δουλειά. Δεν είναι ότι αντί για μένα θα δουλέψει ποτέ μια κοπέλα από ριάλιτι. Εκπέμπουμε σε διαφορετικά πράγματα. Αν θέλει κάποιος να δοκιμαστεί κάπου, ας το κάνει. Με την ευθύνη του εαυτού του. Μπορεί να το κάνει και να φάει ντομάτες, μπορεί να ακούσει πολλά. Για μένα, ένα χαρακτηριστικό του καλού ηθοποιού είναι να είναι έξυπνος. Ικανός να αντιληφθεί τα πράγματα με μια σχετική ταχύτητα, διαβασμένος συνολικά. Από μόνο του ίο ταλέντο δεν το πιστεύω. Πιστεύω στους ανθρώπους που κοπιάζουν, που είναι ταπεινοί, προσεκτικοί και ήσυχοι».\nΔεν της αρέσει να κάνει αναρτήσεις και μόνο τις απαιτούμενες για τη δουλειά της.\n«Πιέζω τον εαυτό μου να είμαι ενεργή, μου λένε "μπες και ανέβασε πράγματα", αλλά δεν μου βγαίνει. Το ξέρω ότι χρειάζονται τα social media, αλλά πολλές φορές έχω σκεφτεί να τα κλείσω τελείως».\nΌσο για το τι γράφουν για την ίδια, της είναι παντελώς αδιάφορο, καθώς, ούσα πολλά χρόνια στον χώρο, ξέρει πώς λειτουργεί.\n«Θα γραφτεί το ένα, θα γραφτεί το άλλο, δε με νοιάζει πλέον η γνώμη του καθενός. Ούτε αν γράφουν τι φοράω, αν πάχυνα, αν αδυνάτισα. Αυτό είναι το καλό του να μεγαλώνεις: αλλάζεις. Κάποτε ίσως με ενδιέφερε. Τώρα όχι», είπε στη Secret.\nΕίναι χρόνια στον χώρο της υποκριτικής!\n19 Ιαν 2020 17:03


Πληθαίνουν οι επιθέσεις λαγοκέφαλων - Σε ποιες παραλίες εμφανίζονται - Κατοχικά Νεα\n11:17 - 03/08/2019\nΠληθαίνουν οι επιθέσεις λαγοκέφαλων – Σε ποιες παραλίες εμφανίζονται\nΣε άσχημη περιπέτεια εκτυλίχθηκε το μπάνιο στη θάλασσα για μια παρέα εφήβων στη Σητεία. Ένας 16χρονος δέχθηκε επίθεση από έναν λαγοκέφαλο που τον δάγκωσε στη φτέρνα. Σύμφωνα με τους ψαράδες της περιοχής, το συγκεκριμένο ψάρι επιτίθεται σε λουόμενους, καθώς θεωρεί πως πρόκειται για το θήραμά του.\nO έφηβος αντιλαμβανόμενος την παρουσία του ψαριού, φοβήθηκε και προσπάθησε να απομακρυνθεί, ωστόσο ο λαγοκέφαλος είχε άγριες διαθέσεις, του επιτέθηκε και μάλιστα, σύμφωνα με πληροφορίες του έκοψε κομμάτι από τη φτέρνα. Βγαίνοντας από το νερό ο 16χρονος δέχτηκε τη φροντίδα των φίλων του.\nΠαιδίατρος του νοσοκομείου της Σητείας αναφέρει στο Open TV πως τα κρούσματα επιθέσεων λαγοκέφαλου σε κολυμβητές είναι αρκετά συχνά στην περιοχή, καθώς έχει αυξηθεί πολύ ο πληθυσμός τους.\nμια κουταλιά νερό να πνιγούμε 08/06/2019 @ Αύγουστος 6, 2019 11:39 πμ\nΩραίες οι διαπιστώσεις…. ΠΟΙΟ ψάρι τρώει το λαγοκέφαλο; αμολήστε το στη θάλασσα να τελειώνουμε… επίσης ποιό είδος ή ψάρι τρώει τις μέδουσες, τσούχτρες, κ.λ.π. αμολήστε το και αυτό να κλείσει το θέμα. Τι το συζητάμε;


Tο κράτος ως προεδρικό φέουδο... από ΑΝΤΩΝΗΣ ΠΟΛΥΔΩΡΟΥ article http://politis.com.cy/article/to-kratos-os-proedriko-feoudo Αυτό το συνδικαλιστικό φέουδο συνεχίζει να κτίζεται και να συντηρείται, όχι στην υπομονή του Προέδρου αλλά ως αποτέλεσμα μιας συνειδητής επιλογής. 04.06.2018 15:38\nΑΝΤΩΝΗΣ ΠΟΛΥΔΩΡΟΥ, 04.06.2018\nΑυτό το συνδικαλιστικό φέουδο συνεχίζει να κτίζεται και να συντηρείται, όχι στην υπομονή του Προέδρου αλλά ως αποτέλεσμα μιας συνειδητής επιλογής.\nΚαμιά διαφωνία με τον Πρόεδρο. Δεν μπορεί μια ευνομούμενη χώρα να γίνεται παιχνίδι στα χέρια των συντεχνιών. Είναι όμως λογικό να δηλώνει ότι δεν θα επιτρέψει το κράτος να μετατραπεί σε συνδικαλιστικό φέουδο; Να μετατραπεί δηλαδή σε κάτι που ήδη είναι; Και η δήλωση αυτή να προέρχεται από κάποιο μ’ ένα τέτοιο ιστορικό;\nΔιότι εδώ μιλάμε για έναν πολιτικό, ο οποίος τις τελευταίες τέσσερις δεκαετίες αποτελεί κομμάτι ενός συστήματος που διαχρονικά διαμόρφωσε και στήριξε αυτό το μοντέλο (διαπλεκόμενης) διακυβέρνησης. Αναδεικνύοντας τις συντεχνίες σε κυρίαρχο παίκτη που επέβαλλαν κάθε τους θέλω έναντι της κοινωνίας. Και που ως Πρόεδρος, εδώ και έξι χρόνια, αποτέλεσε το σημαντικότερό του αποκούμπι. Στηρίζοντας με τη μεγαλύτερη συνέπεια και συνέχεια κάθε αίτημα οποιουδήποτε το διεκδικούσε αρκούντως δυναμικά. Ακόμα και στις περιπτώσεις που αυτό κινείτο εκτός κάθε πλαισίου ηθικής. Όπως τότε με το εφάπαξ των δημοσίων υπαλλήλων όταν λιγότερο από 12 μήνες μετά τo κούρεμα, δύο συναντήσεις με την ΠΑΣΥΔΥ ήταν αρκετές για να αδειάσει τον υπουργό Οικονομικών του (που όλο το προηγούμενο διάστημα διατράνωνε πως αποτελεί δώρο και θα πρέπει να φορολογηθεί)- και να αναιρέσει τα όσα ο ίδιος δήλωνε- και όχι μόνο να υποκύψει στο αίτημα για μη φορολόγησή του, αλλά και να αναθεωρήσει την αρχική πρόθεση όπως αυτό δοθεί σε δόσεις, ώστε σε πρώτο στάδιο να καλυφθούν άμεσες και πραγματικές ανάγκες. Ο οποίος, στην κορύφωση της οικονομικής κρίσης που διέλυσε τον παραγωγικό ιστό της χώρας και οδήγησε χιλιάδες στην ανεργία, στεκόταν μπροστά από το ακροατήριο της ΠΑΣΥΔΥ (της μονιμότητας και των μεγάλων μισθών) για να αναγνωρίσει τις μεγάλες θυσίες των δημοσίων υπαλλήλων και να υποσχεθεί πως δεν θα ανεχτεί «θυματοποίησή τους».\nΠου δύο χρόνια αργότερα, υπό την απειλή και πάλι απεργιακών μέτρων από τους νοσηλευτές αυτή τη φορά, η οποίοι αξίωναν αναγνώριση της επιστημονικότητας του κλάδου και ένταξή τους στην κλίμακα Α8, έσπευδε και πάλι- αναιρώντας όλα όσα ο υπουργός Υγείας, αλλά και ο ίδιος επαναλάμβαναν όλο το προηγούμενο διάστημα (πως «η αναγνώριση των πτυχίων δεν είναι στο τραπέζι», πως «η πολιτεία και η κοινωνία δεν εκβιάζονται) να τους παραχωρήσει όσα εκβιαστικά ζήτησαν. Με μεγάλο κόστος για τα δημόσια ταμεία, το οποίο μέχρι εκείνη τη στιγμή (σύμφωνα με την κυβέρνηση) δεν μπορούσε να αντέξει η οικονομία και το οποίο έθετε σε κίνδυνο το ΓΕΣΥ. Επιβεβαιώνοντας πως η πολιτεία όχι μόνο εκβιάζεται αλλά- χωρίς εξαιρέσεις- τάσσεται και στο πλευρό όσων εκβιάζουν.\nΜπροστά στα θέλω των συντεχνιών υποχώρησε ακόμα και από ζητήματα που με τη ρητορική τους πρόεδρος και ΥΠΟΙΚ έθεταν ως μονόδρομο για επαναφορά της χώρας. Όπως ήταν η διαδικασία για μερική αποκρατικοποίηση της ΑΗΚ που ολόκληρο το προηγούμενο διάστημα αποτελούσε προϋπόθεση για ανασυγκρότηση του οργανισμού, η οποία όμως και πάλι υπό την απειλή των συντεχνιών για απεργιακά μέτρα παραμερίστηκε. Aφήνοντας τον πολίτη και την οικονομία να ακριβοπληρώνουν το πιο σημαντικό κομμάτι της παραγωγικότητας ώστε να συνεχίσουν όλοι αυτοί να συνδιοικούν δημόσιες και ημιδημόσιες επιχειρήσεις. Το ίδιο έπραξε και στην περίπτωση της cyta. Αφού πρώτα πρόλαβε να δώσει στον Αλέκο Τρυφωνίδη, ο οποίος απειλούσε να τα κάψει όλα, όσα ζήτησε για να συναινέσει. Αποδεικνύοντας για ακόμα μια φορά πως «οι συνθήκες βιώσιμης ανάπτυξης» (Χάρης Γεωργιάδης) , ο «δρόμος της ανάκαμψης» (Νίκος Αναστασιάδης) δεν ήταν τελικά τόσο σημαντικά όσο η άνεση, ο ετσιθελισμός και η καλοπέραση μιας ομάδας ανθρώπων.\nΣε κάθε περίπτωση, μια επίσκεψη στο Προεδρικό ήταν αρκετή για να άρει την «αποφασιστικότητα» του Προέδρου να μην υποκύψει στις απειλές των συντεχνιών, και κάθε ομάδα συμφερόντων να πετύχει αποδοχή οποιουδήποτε αιτήματος έθετε. Έσπευσε να επαναφέρει αυξήσεις και ωφελήματα στους δημόσιους υπαλλήλους πιο πριν απ’ ό,τι προνοούσε η συμφωνία μαζί τους, επέλεξε να κρατήσει στάσιμη την παιδεία, στην τελευταία θέση, για να μην ξεβολευτούν οι εκπαιδευτικοί, εκλογίκευσε την αθλιότητα της ΠΑΣΥΔΥ ως κοινωνική πολιτική. Την τελευταία εξαετία αποτέλεσε το μεγαλύτερο τροχοπέδη σε οποιαδήποτε αλλαγή. Καταστρατηγώντας κάθε έννοια ηθικής και δικαίου.\nΓι’ αυτό και είναι τουλάχιστον οξύμωρο (αν όχι προκλητικό) να ακούει κάποιος τον Πρόεδρο να δηλώνει πως δεν θα επιτρέψει να μετατραπεί το κράτος συνδικαλιστικό φέουδο ή πως η υπομονή του εξαντλείται. Όχι μόνο διότι η δική του συνεισφορά στο κτίσιμο και τη συντήρηση αυτού του φέουδου υπήρξε τεράστια. Δεν θα μπορούσαν οι συντεχνίες να είχαν επιτύχει τίποτε, αν δεν είχαν τη διαχρονική στήριξη του πολιτικού συστήματος. Αλλά και επειδή η κάθε του κίνηση, ακόμα και τώρα, αποδεικνύει το ακριβώς αντίθετο. Αφού επιβεβαιώνει την πρόθεσή του να κάνει τα πάντα ώστε αυτό το σύστημα του συνδικαλισμού των εκβιασμών και του δόγματος της ιερής αγελάδας να παραμείνει ανέπαφο. Οδηγώντας τον μέσο πολίτη σε βάναυσες προσαρμογές για να μείνουν απείραχτες οι κρατικές δομές.\nΑυτό το συνδικαλιστικό φέουδο συνεχίζει να κτίζεται και να συντηρείται, όχι στην υπομονή του Προέδρου αλλά ως αποτέλεσμα μιας συνειδητής επιλογής τόσο του ιδίου όσο και του υπόλοιπου κομματικού κατεστημένου να διασφαλίσουν ότι θα συνεχίσει το κράτος να αποτελεί δικό τους φέουδο. Έχοντας αυτό ως στόχο, ο Πρόεδρος ενσαρκώνει με τον πιο τραυματικό τρόπο αυτό που κάλεσε όλους να αφήσουν πίσω την επόμενη του κουρέματος: το πολύ κακό μας παρελθόν. Δοκιμάζοντας, όχι μόνο την υπομονή της κοινωνίας που δείχνει ανεξάντλητη, αλλά, κυρίως, τις αντοχές τις χώρας και το επίπεδο της Δημοκρατίας μας.\nΣυντεχνίες Προεδρικό Συντάκτες Εφημερίδα ΠΟΛΙΤΗΣ


Απογοητεύθηκε ο τελευταίος αισιόδοξος; | Η ΚΑΘΗΜΕΡΙΝΗ\nΔεν είναι η πρώτη φορά που τα χρηματιστήρια σημειώνουν πτώση. Κάθε φορά, πάντως, οι αντιδράσεις είναι οι ίδιες ή παρόμοιες και είναι ανάλογες όχι τόσο με την ένταση της πτώσης όσο με το μέρος του πληθυσμού που έχει εμπλοκή στις αγορές. Οσο περισσότεροι είναι οι μέτοχοι, όσο μεγαλύτερο μέρος της περιουσίας περισσότερων ανθρώπων έχει εκτεθεί στα χρηματιστήρια τόσο μεγαλύτερη είναι η αίσθηση και το ενδιαφέρον.\nΗ παρατεταμένη πτώση των αγορών, όπως και η μεγάλη άνοδος, είναι μια ασυνήθιστη κατάσταση που ξεπερνά την τρέχουσα πρόβλεψη της καθημερινότητας, οπότε ανατρέπονται δεδομένα, αντιλήψεις και συνήθειες. Αναθεωρούνται απόψεις και συχνά διατυπώνεται η κοινοτοπία ότι πρόκειται για πρωτόγνωρες εξελίξεις.\nΚατά τη δεκαετία του ’90, όταν ειδικά στις ΗΠΑ γνώριζαν μια παρατεταμένη άνθηση τα χρηματιστήρια και ειδικά οι μετοχές τεχνολογικών εταιρειών, η τρέχουσα φιλολογία περιέγραφε μια «πρωτοφανή» εξέλιξη. H θεωρία που επικρατούσε ήταν ότι η οικονομία πλέον δεν υπακούει σε ανοδικούς και καθοδικούς κύκλους, ότι χάρη στην τεχνολογία που προκαλεί ένα άλμα παραγωγικότητας υπάρχει η ευχέρεια συνεχούς ανόδου των χρηματιστηρίων.\nΤώρα που τα χρηματιστήρια διαγράφουν έναν μεγάλο πτωτικό κύκλο, η τρέχουσα θεωρία είναι διαφορετική. Τα χρηματιστήρια θα συνεχίσουν να πέφτουν, γιατί οι αποδόσεις απέχουν κατά πολύ από τα ιστορικά επίπεδα απόδοσης, το επίπεδο των μερισμάτων είναι χαμηλό, η αλυσίδα των σκανδάλων και της αναξιοπιστίας δεν έχει τέλος.\nΗ αλήθεια είναι ότι τα χρηματιστήρια των ΗΠΑ κυρίως, αλλά και της Ευρώπης βρέθηκαν σε υψηλά επίπεδα στις αρχές του 2000 και έκτοτε διολισθαίνουν με διαλείμματα ανόδου. O ίδιος κύκλος παρατηρείται στην Ασία από το 1997, ενώ η Ιαπωνία δεν μπορεί ακόμα να ανακάμψει στα ύψη που βρισκόταν στα τέλη της προηγούμενης δεκαετίας.\nΟταν τα χρηματιστήρια βρίσκονται σε ανοδικό κύκλο, ακόμα και μια απότομη πτώση ερμηνεύεται συνήθως ως ευκαιρία για αγορές. Οι μετοχές σε σύντομο χρονικό διάστημα ακολουθούν την γενικότερη τάση και ξεπερνούν το προηγούμενο ρεκόρ. Οταν όμως η γενική τάση είναι πτωτική, η πρακτική αυτή δημιουργεί τις γενιές των «εγκλωβισμένων» που έζησαν και στην ελληνική αγορά το 2000. Δεν πρέπει να ξεχάσουμε ότι το ιστορικό υψηλό του 1925 ξεπεράστηκε έπειτα από 25 χρόνια. Αλλά όταν επικρατεί μεγάλη ρευστότητα, αυξάνεται και ο κίνδυνος που αναλαμβάνουν όσοι επιμένουν σε εύκολες και σταθερές προβλέψεις. Αλλωστε, το υψηλότερο σημείο που έφθασε το αμερικανικό χρηματιστήριο το 1966, ξεπεράστηκε τον Αύγουστο του 1982, την εβδομάδα που το έγκυρο περιοδικό Business Week είχε ως τίτλο το πολύ χαρακτηριστικό «The Death of equities» (O θάνατος των μετοχών). Το πραγματικό ερώτημα είναι αν έχει απογοητευθεί και ο τελευταίος αισιόδοξος. Αυτό είναι το σημείο έναρξης της νέας ανόδου.\nΜια μανία 160 χρόνων\nH εκθρόνιση του βασιλιά Τυραννόσαυρου\nΑργεντινή: η Εβίτα Περόν βρήκε διάδοχο…\nΒραζιλία: η αριστερή στροφή φοβίζει τις αγορές\nΟι διαδηλώσεις σαρώνουν τη Λατ. Αμερική


Άδωνις: «Η Νέα Δημοκρατία θα μαραζώσει αν δεν αλλάξει – Λάθος η συναίνεση στον Τσίπρα» – Real Politics\nΑπευθυνόμενος στους συγκεντρωμένους οπαδούς και φίλους της Ν.Δ., ξεκαθάρισε πως, επειδή σκοπός του εάν εκλεγεί, είναι να λογοδοτήσει ο κ. Τσίπρας , όσοι διαφωνούν να μην τον ψηφίσουν.\n“Εγώ το ξεκαθαρίζω, εάν με εκλέξετε αρχηγό της ΝΔ, σκοπός μου θα είναι να λογοδοτήσει ο κ. Τσίπρας και σε όποιον αρέσει. Και το ξεκαθαρίζω για να μην χάνετε και τον χρόνο σας. Αν θέλετε να ψηφίσετε αρχηγό της Ν.Δ για συναίνεση με τον Τσίπρα, για συγκυβέρνηση με τον Τσίπρα, για χαϊδολογήματα με τον Τσίπρα, σας παρακαλώ πολύ να μην με ψηφίσετε, γιατί θα σας απογοητεύσω. Δεν θα κάνω τίποτε από όλα αυτά. Έχω σκοπό να συγκρουστώ με τον ΣΥΡΙΖΑ. Κάθε μέρα που μένει ο ΣΥΡΙΖΑ στην εξουσία, βλάπτει σοβαρά το μέλλον της πατρίδας μας, το μέλλον των παιδιών μας”.\nΟ κ. Γεωργιάδης εξέφρασε αφενός την βεβαιότητα, πως δεν υπάρχει κανένας κίνδυνος για την ενότητα της ΝΔ και αφετέρου την ανησυχία του, γιατί όπως είπε, η διαδικασία δεν εξελίσσεται καλά, με πολύ χαμηλό ενδιαφέρον. Ειδικότερα τόνισε, πως “πρώτος από όλους , όποιον και εάν εκλέξουν οι νεοδημοκράτες θα είναι πιστός στρατιώτης” και πρόσθεσε μεταξύ άλλων:\n” Η διαδικασία, είναι μία ευκαιρία για να γίνει η παράταξη της ΝΔ ξανά μεγάλη .\nΔυστυχώς, πρέπει να πούμε την αλήθεια , η διαδικασία δεν εξελίσσεται καλά, το ενδιαφέρον είναι πολύ χαμηλό.\nΗ ΝΔ όπως λειτουργεί είναι καταδικασμένη να μαραζώσει και αυτό πρέπει να αλλάξει. Ένας από τους λόγους που κατεβαίνω σε αυτές τις εκλογές είναι γιατί ονειρεύομαι να αλλάξει ο τρόπος λειτουργίας της ΝΔ.\nΤις τελευταίες ημέρες, μήπως η ΝΔ κινδυνεύει από κάτι χειρότερο από την διάσπαση , από την πλήρη απαξίωση και αδιαφορία ; Γιατί εάν συμβεί αυτό, επειδή η ΝΔ είναι η τελευταία ελπίδα για την χώρα, δεν υπάρχει καμιά άλλη ελπίδα, αυτή θα είναι μία βαριά ιστορική ευθύνη για όλους.\nΕδώ και 40 χρόνια η Ελλάδα έχει πολιτική ανισορροπία και μια πολιτική παραδοξότητα που επιστημονικά αναλύεται στην φράση, ιδεολογική ηγεμονία της αριστεράς . Καθημερινά οι δημοσιογράφοι με ρωτούν εάν τολμώ να δηλώσω εάν είμαι δεξιός. Εγώ είμαι δεξιός, σε όποιον αρέσει”, είπε ο κ Γεωργιάδης.\nΑπόστολος Τζιτζικώστας, η πιο τέλεια μηχανή εκτόξευσης κλισέ στην Ιστορία


Έχω πρόβλημα με τον γιό μου. Είναι 10 χρονών και μου λέει συνεχώς ψέματα το τελευταίο τρίμηνο... | InfoKids\nReturn to Content Αρχική › Ρωτήστε τον ειδικό › Έχω πρόβλημα με τον γιό μου. Είναι 10 χρονών και μου λέει συνεχώς ψέματα το τελευταίο τρίμηνο... Έχω πρόβλημα με τον γιό μου. Είναι 10 χρονών και μου λέει συνεχώς ψέματα το τελευταίο τρίμηνο... ΕΡΩΤΗΣΗ: Καλημέρα, και συγχαρητήρια για τη στήλη σας. Έχω πρόβλημα με τον γιό μου. Είναι 10 χρονών και μου λέει συνεχώς ψέματα το τελευταίο τρίμηνο. Δεν μπορώ να συνεννοηθώ καθόλου πια μαζί του. Τον ρωτάω αν έκανε τα μαθήματά του, απαντάει θετικά, επιμένει ότι λέει την αλήθεια και μόλις πηγαίνω να τα δω, όχι απλά έχει αφήσει κενά στο διαβασμά του, δεν έχει ανοίξει καν τα βιβλία του να δει τι έχει.\nΛέει ψέματα σε διάφορα θέματα. Ακόμα και αν βούρτσισε τα δόντια του. Του μιλάω συνεχώς και προσπαθώ να καταλάβω γιατί το κάνει αυτό. Για πρώτη φορά αναγκάστηκα να χρησιμοποιήσω και την τιμωρία στερώντας του αγαπημένα του παιχνίδια.\nΘέλει λέει να με ευχαριστήσει και γι΄αυτό μου λέει ψέματα. Στεναχωριέται λέει και του έχει γίνει συνήθεια και δεν μπορεί να τα κόψει. Του βγαίνουν χωρίς να το σκεφτεί. Του έχω αναλύσει τις απαντήσεις του, εξηγώντας του συνεχώς. Τέλος να σημειώσω ότι έχουμε χωρίσει με τον πατέρα του, με τον οποίο δεν έχει καθόλου καλές σχέσεις και του λέει συνεχώς ψέματα για να τον αποφεύγει και να προστατεύεται επειδή τον μαλώνει και τον υποτιμάει.\nΕυχαριστώ για τον χρόνο σας. Σε αναμονή της απαντήσεώς σας.\nΑΠΑΝΤΗΣΗ: Γεια σας και σας ευχαριστούμε για την ερώτηση που απευθύνατε στο infokids. Ας δούμε κάποια πράγματα γενικά:\nΗ ειλικρίνεια είναι η βάση για ένα δυνατό χαρακτήρα και είναι καλό να διδάσκεται στα παιδιά μας, μέσα από το παράδειγμα. Δεν υπάρχει συγκεκριμένη «συνταγή», για το πώς να διαχειριστούμε ένα ψέμα. Οι γονείς καλούνται, να αποκωδικοποιήσουν τη συμπεριφορά του παιδιού και να δουν πίσω από το ψέμα. Το ψέμα είναι υποπροϊόν κάποιας συναισθηματικής ή πραγματικής κατάστασης. Δείτε πίσω από αυτό.\nΈνα παιδί , μπορεί να καταφύγει στο ψέμα, για πολλούς λόγους, κάποιοι από αυτούς είναι:\n*Ο Φόβος ότι θα απογοητεύσει το γονέα ή το δάσκαλο.\n*Για να τραβήξει την προσοχή.\n*Για να αποφύγει το άγχος που του δημιουργούν κάποιες καταστάσεις.\n* Για να ζητήσει βοήθεια.\n*Μη λέτε ψέματα στο παιδί σας.\n*Μην θέτετε υψηλούς στόχους και προδιαγραφές που μπορεί να «στρώσουν το δρόμο» για να πει ψέματα το παιδί.\n*Μην κατηγορείτε το παιδί ως «ψεύτη ή ψεύτρα». Δηλώστε όμως ξεκάθαρα το πώς νοιώσατε με το ψέμα. Π.χ Εγώ αισθάνθηκα λύπη όταν μου είπες ψέματα ότι είχες κάνει τα μαθήματά σου. Θα προτιμούσα να μου πεις ότι ήσουν κουρασμένος/η και να βρούμε μία λύση μαζί.\n*Μην πανικοβάλλεστε & μην δραματοποιείται τα πράγματα.\n*Διδάξτε το παιδί σας, μέσα από το παιχνίδι την αξία της αλήθειας.\n*Βάλτε το να φανταστεί, μέσα από ένα παιχνίδι, τις συνέπειες που μπορεί να έχει ένα ψέμα.\n*Αφήστε το παιδί να πληρώσει τις συνέπειες του ψέματος του. Μην «κουκουλώνεται τα πράγματα».\n*Ενισχύσετε την ειλικρίνεια. Θαυμάστε το παιδί για το κουράγιο του να πει την αλήθεια.\n*Δημιουργείστε ένα περιβάλλον ασφαλείας, μέσα στην οικογένεια, στο οποίο το παιδί θα μπορεί να είναι ο εαυτός του.\n*Αντιμετωπίστε τα μικρά – αθώα ψέματα με χιούμορ.\n*Να έχετε υπομονή. Θυμηθείτε: το ψέμα είναι υποπροϊόν. Χρειάζεται χρόνος για να αλλάξετε τις συνθήκες που οδήγησαν το παιδί να πει ψέματα.\nΒιβλιογραφία: Τα ψέματα των παιδιών. Γιατί τα λένε, πώς να τα ερμηνεύετε. Εκδόσεις Καστανιώτη. Νέσια Λανι άντο, & Τζιανφιλίππο Πιέτρα.\nπαιδί και ψέματαΠαιδική ΨυχολογίαΨυχική Υγεία Κατερίνα Παπανικολάου Τετάρτη, 30 Μάρτιος, 2011 στην κατηγορία\nΑυτό είναι το #1 συστατικό της επιτυχίας! Γιατί είναι σημαντικό να βάζουμε στόχους στη ζωή μας; Ποια παιδιά υποφέρουν από ψυχοσωματικά προβλήματα; Πώς να βγάλεις το άγχος από τη ζωή σου Facebook και Χαμόγελο του Παιδιού συμπράττουν για τον περιορισμό των αυτοκτονιών Μεγαλώνετε ένα μικρό Πινόκιο; Γιατί τα παιδιά λένε ψέματα και πώς ο γονιός πρέπει να χειριστεί τη κατάσταση ← Προηγούμενο ΆρθροΈχω ένα κοριτσάκι 5 μηνών. Όταν ήταν 1 μηνός μας ενημέρωσαν οι γιατροί ότι πρέπει να κάνουμε εξετάσεις για τον θυρεοειδή... Επόμενο Άρθρο →Η κόρη μου είναι 4 ετών και γενικά δεν θεωρείται ντροπαλό παιδί. Τον τελευταίο καιρό όμως υπάρχουν φορές που διακρίνεται από υπερβολική ντροπή και προσκόλληση σε εμένα ή στο σύζυγό μου. Χαρακτηριστικά στη σχολική γιορτή... Χρησιμοποιήστε τον


Η "νέα" ελληνική οικογένεια: Οι σύγχρονοι τύποι της και η...\n*Από τη Μυρτώ Μπεχράκη, ψυχολόγο-ψυχοθεραπεύτρια\nΕυτυχώς (ή δυστυχώς) είναι μέσα μας βαθιά ριζωμένη η παραδοσιακή ταυτότητα της ελληνικής οικογένειας, που αποτελείται από ένα ζευγάρι και δύο παιδιά. Τι γίνεται, όμως, με τις εσωτερικές συγκρούσεις σε ανθρώπους που δημιουργούν μια νέου τύπου οικογένεια; Ή με τα "ανήσυχα πνεύματα" που ονειρεύονται τις ζωές τους κάπως αλλιώς; Οι αλλαγές αυτές φέρνουν στο προσκήνιο νέες μορφές οικογενειών, αλλάζουν τον τρόπο με τον οποίο αντιλαμβανόμαστε την έννοια "οικογένεια". Μεταβάλλουν το νομικό-κοινωνικό-οικονομικό πλαίσιο των οικογενειών. Για παράδειγμα, το 2008 ψηφίστηκε ο νόμος για το σύμφωνο συμβίωσης, βάσει του οποίου ένα ζευγάρι μπορεί να κατοχυρώσει νομικά τη σχέση του. Επτά χρόνια αργότερα, το 2015, το σύμφωνο συμβίωσης νομιμοποιείται και για τα ομόφυλα ζευγάρια. Το κράτος στηρίζει πλέον τις μονογονεϊκές οικογένειες. Ο νόμος για τις υιοθεσίες άλλαξε και μειώθηκε σημαντικά ο χρόνος αναμονής. Παράλληλα με τις νέες μορφές οικογενειών, ένα άλλο ενδιαφέρον στοιχείο είναι ότι έχει αλλάξει και ο τρόπος που χωρίζουν τα ζευγάρια, τόσο νομικά όσο και στην πράξη. Πλέον τα διαζύγια βγαίνουν πολύ πιο σύντομα, ενώ το συναινετικό διαζύγιο λύεται πλέον αποκλειστικά έξω από τις αίθουσες των δικαστηρίων, από συμβολαιογράφο. Ήδη δε επίκειται να ψηφιστεί ο νέος νόμος για τη συνεπιμέλεια των τέκνων, σύμφωνα με τον οποίο και οι δύο γονείς θα έχουν την επιμέλεια του παιδιού τους και θα είναι συνυπεύθυνοι για τα καθημερινά ζητήματα της ανατροφής του. Επιπρόσθετα, η διαδικασία της διαμεσολάβησης, που πλέον θεσμοθετήθηκε και έγινε υποχρεωτική, διευκολύνει την ομαλότερη λύση ενός γάμου όταν υπάρχουν διαμάχες μεταξύ του ζευγαριού. Υπό το ίδιο πρίσμα, το "χωρίζουμε" δεν είναι πλέον τόσο σαφής έννοια. Παντρεμένα ζευγάρια χωρίζουν και συνεχίζουν να μένουν μαζί. Ή χωρίζουν ουσιαστικά, αλλά δεν παίρνουν και τυπικά διαζύγιο επί σειρά ετών. Ή δε χωρίζουν καν και μένουν κάτω από την ίδια στέγη με τα παιδιά τους, απλά συνυπάρχοντας στον ίδιο χώρο.\nΗ κάθε "παραδοσιακή" οικογένεια διαχειρίζεται δύσκολες έννοιες, όπως συγκρούσεις, πρότυπα, εξάρτηση και ευελιξία, ταυτότητα του κάθε μέλους ξεχωριστά αλλά και τις μεταξύ τους σχέσεις, καθημερινή λειτουργικότητα και δυσκολίες, διαφοροποίηση και συγχώνευση, όρια και ελευθερία και άλλες πολλές. Έτσι και οι "νέες" μορφές οικογενειών έχουν να αντιμετωπίσουν τα ίδια ζητήματα, συν την αποδοχή της κοινωνίας, την ένταξή τους σε αυτήν, τη διαμόρφωση της δικής τους ταυτότητας, την εύρεση της αναγκαίας ισορροπίας και εσωτερικής μετακίνησης. Ας μην ξεχνάμε ότι το πιο πιθανό είναι πως τα μέλη των οικογενειών αυτών μεγάλωσαν σε μια παραδοσιακή οικογένεια, με πολύ σαφή και εντελώς διαφορετικά πρότυπα.\nΟμαλή μετάβαση από την "παραδοσιακή" στη "νέα" μορφή οικογένειας\n‣ Πρέπει να δουλέψει πολύ καλά μέσα του την έννοια της διαφοροποίησης από την πατρική του οικογένεια, γιατί είναι πολύ πιθανό να προκύψουν συγκρούσεις με αυτήν. Διαφοροποίηση δε σημαίνει "κόβω κάθε επαφή". Σημαίνει χτίζω την προσωπική μου ταυτότητα, διατηρώ τα όρια ανάμεσα στην οικογένεια που έχω φτιάξει (πυρηνική οικογένεια) και την πατρική μου οικογένεια.\nΝΕΟΥ ΤΥΠΟΥ ΟΙΚΟΓΕΝΕΙΕΣ


29/06/2020 5:46 μμ.\nΤο Twitter μπλοκάρει τις δημοσιεύσεις τιτιβισμάτων που οδηγούν στης ιστοσελίδα που περιέχει τα αρχεία μεγέθους 269GB που κλάπηκαν απο αστυνομικά τμήματα και υπηρεσίες επιβολής του νόμου στις Ηνωμένες Πολιτείες. Εάν το προσπαθήσετε θα λάβετε σαν απάντηση ένα μύνημα “error”.\nΤο Twitter θέλει να καταργήσει εντελώς τα tweets που συνδέονται με την διαρροή των 269 GB αστυνομικών αρχείων.\nΟ ιστότοπος των κοινωνικών μέσων ενημέρωσης ανέστειλε μόνιμα τον λογαριασμό Twitter του Distributed Denial of Secrets, μιας ομάδας δημοσιογράφων και ακτιβιστών που απέκτησαν τα αρχεία και τα δημοσίευσαν με το όνομα «BlueLeaks».\nΣύμφωνα με εκπρόσωπο του Twitter, η εταιρεία αποφάσισε να αναλάβει δράση επειδή το Distributed Denial of Secrets παραδέχτηκε ότι τα 269 GB πληροφοριών προέρχονταν από την hacktivist ομάδα Anonymous. Πέρυσι, το Twitter εισήγαγε έναν κανόνα που απαγόρευε στους χρήστες να μοιράζονται κλεμμένα δεδομένα στην υπηρεσία κοινωνικών μέσων. «Μπορείτε να συζητήσετε για ένα χακάρισμα που έχει συμβεί», λέει η πολιτική. Ωστόσο, η δημοσίευση του κλεμμένου περιεχομένου σε μορφή εικόνας, κειμένου ή μέσω συνδέσμου αποτελεί παραβίαση.\nΟ άλλος λόγος που το Twitter αποφάσισε να καταργήσει τον λογαριασμό είναι επειδή τα δεδομένα περιέχουν προσωπικά στοιχεία διαφόρων ατόμων, τα οποία θα μπορούσαν να τους θέσουν σε κίνδυνο.\nΕδώ και μέρες, το Distributed Denial of Secrets φιλοξενεί το πακέτο αυτό δεδομένων σε έναν ιστότοπο με δυνατότητα αναζήτησης, ώστε το κοινό να μπορεί ευκολότερα να ανατρέξει στις εσωτερικές επικοινωνίες του FBI και των πάνω από 200 αστυνομικών υπηρεσίών των ΗΠΑ που έπεσαν θύματα της υποκλοπής. Πολλοί χρήστες του Twitter μοιράστοικαν τους συνδέσμους προς τον ιστότοπο, μαζί με εικόνες εσωτερικών εγγράφων FBI.\nΕδώ και λίγες μέρες, η εταιρεία άρχισε να αποκλείει τα tweets των χρηστών που συνδέονται με τον ιστότοπο. Εάν το κάνετε, το Twitter θα σας επιστρέψει ένα σφάλμα και μια εξήγηση που λέει ότι ο σύνδεσμος έχει επισημανθεί ως "δυνητικά επιβλαβής".\nΓια παλαιότερα tweets που έχουν ήδη δημοσιευτεί και συνδέονται με τον ιστότοπο, το Twitter θα εμφανίζει μια γενική προειδοποίηση, που θα σας λέει ότι ο σύνδεσμος δεν είναι ασφαλής. (Παραδόξως, η ίδια προειδοποίηση υποδηλώνει ότι η επίσκεψη στον ιστότοπο μπορεί να σας μολύνει με κακόβουλο λογισμικό ή να κλέψει τους κωδικούς πρόσβασής σας.)\nΣε απάντηση, το Distributed Denial of Secrets κατηγόρησε το Twitter ότι προσπάθεί να σιωπήσει τις αποκαλυψεις. “Το Twitter δεν θέλει να παρακολουθείτε αυτούς που σας παρακολοθούν”, έγραψε η Emma Best, δημοσιογράφος και μέλος της ομάδας.\nΟι επικριτές επισημαίνουν επίσης ότι στο WikiLeaks επετραπεί στο παρελθόν να μοιραστεί υλικό που είχε αποκτηθεί με παρόμοιο τρόπο στον ιστότοπο κοινωνικών μέσων. Για παράδειγμα, το 2017, το WikiLeaks δημοσίευσε μια σειρά από εμπιστευτικά αρχεία σχετικά με τις δυνατότητες κατασκοπείας της CIA στον κυβερνοχώρο, τα οποία υποτίθεται ότι αποκτήθηκαν μέσω ενός κυβερνητικού εργολάβου πυροδοτώντας συζητήσεις σχετικά με τη χρήση “κυβερνοεπιθέσεων” από τις ΗΠΑ.\nΤο Twitter δεν έχει σχολιάσει τη διαφορά, αλλά να σημειώσουμε ότι η εταιρεία εισήγαγε την πολιτική αυτή τον Μάρτιο του 2019.\nΣε μια συνέντευξή του στο Wired, ο Best είπε ότι το Distributed Denial of Secrets πέρασε μια εβδομάδα αναδιαμορφώνοντας ευαίσθητες προσωπικές πληροφορίες από τα αρχεία. Ωστόσο, παραδέχτηκε "λόγω του μεγέθους του συνόλου των δεδομένων, πιθανώς να ξεχάσαμε πράγματα".\n“Μακάρι να μπορούσαμε να κάνουμε περισσότερα, αλλά είμαι ικανοποιημένος με αυτό που καταφέραμε και συνεχίζουμε να μαθαίνουμε”, πρόσθεσε.


Ο ΧΑΦΙΕΣ: Ο Κόσμος του Ηράκλειτου και του Penrose στον Αιώνα μας\nΤης Δρος Έλσας Νικολαΐδου\nΤο πώς δημιουργήθηκε ο κόσμος είναι από τα αρχέγονα ερωτήματα του ανθρώπου. Στην αρχή επιχείρησε να το απαντήσει με μύθους, αλλά η εξήγηση δεν ήταν επαρκής. Οι Προσωκρατικοί φιλόσοφοι πραγματοποίησαν πρώτοι το πέρασμα από τον μύθο στον λόγο, επιχειρώντας να ερμηνεύσουν λογικά τις φυσικές διεργασίες. H εξήγηση του κόσμου δεν θα μπορούσε να απουσιάζει από τα ενδιαφέροντά τους.\nΕκεί, όμως, όπου άλλοι Προσωκρατικοί φιλόσοφοι αναζητούν την αρχή των πάντων, στο ύδωρ, το άπειρο και τον αέρα, ο Ηράκλειτος συλλαμβάνει το πυρ ως αρχή, όχι της σταθερότητας, αλλά της μεταβολής. Ο σκοτεινός φιλόσοφος, σε μια ποιητική διακήρυξή του, αποκλείει τη δημιουργία εκ του μηδενός. Ο κόσμος υπήρχε από πάντα:\n«Αυτόν τον κόσμο, όλων των πραγμάτων, δεν τον δημιούργησε ούτε κάποιος θεός ούτε άνθρωπος, αλλά υπήρχε πάντα, υπάρχει και θα υπάρχει ως μια ζωντανή αιώνια φωτιά που ανάβει με μέτρο και σβήνει με μέτρο.» (κόσμον τόνδε, τὸν αὐτὸν ἁπάντων, οὔτε τις θεῶν οὔτε ἀνθρώπων ἐποίησεν, ἀλλ᾽ ἦν ἀεὶ καὶ ἔστιν καὶ ἔσται πῦρ ἀείζωον, ἁπτόμενον μέτρα καὶ ἀποσβεννύμενον μέτρα.) Ηράκλειτος, DK B30\nΟ κόσμος μας είναι ένας. Αλλά υπόκειται σε μεταβολές. Χωρίς αρχή και τέλος, ο Κόσμος, η φωτιά, το πυρ ανάβει και σβήνει με μέτρο, επαναλαμβάνοντας μία αέναη κυκλική πορεία. Ο Ηράκλειτος τόλμησε πρώτος να συλλάβει έναν αιώνιο κόσμο, τον δικό μας, αυτόν εδώ τον κόσμο, αποκλείοντας το, γοητευτικό για τον άνθρωπο, θεϊκό σχέδιο της δημιουργίας. Η αυτορρύθμιση του κόσμου του Ηράκλειτου υπάγεται σε μέτρα ήδη καθορισμένα στα οποία υπακούει η γέννηση και φθορά του. Από το μέτρο δεν μπορεί να ξεφύγει κανείς. Ούτε ο Ήλιος, σύμβολο της φυσικής τάξης:\n«Ο ήλιος δεν θα ξεπεράσει τα μέτρα· αλλιώς οι Ερινύες, οι προστάτιδες της δικαιοσύνης, θα τον ανακαλύψουν.» (Ἥλιος οὐχ ὑπερβήσεται μέτρα· εἰ δὲ μή, Ἐρινύες μιν Δίκης ἐπίκουροι ἐξευρήσουσιν.) απ. 94\nΕίναι δύσκολο να παρακολουθήσουμε την Ηρακλείτεια σκέψη; Και όμως. Η σύγχρονη Φυσική, του Einstein, του Hawkins και του Penrose συνομιλούν μαζί της. Ειδικότερα, το κοσμικό μοντέλο που ο Penrose προτείνει δεν απέχει πολύ από τη θεωρία της εκπύρωσης του Ηράκλειτου, κατά την οποία έχουμε αέναη εναλλαγή διαφορετικών κόσμων, χάρη στις μεταμορφώσεις του πυρός.\nΤο 2020, στην ομιλία του κατά την παραλαβή του βραβείου Νόμπελ Φυσικής, ο Roger Penrose αναφέρθηκε στη θεωρία της Σύμμορφης Κυκλικής Κοσμολογίας (Conformal Cyclic Cosmology) που προϋποθέτει την ύπαρξη πολλών διαδοχικών (άπειρων) κόσμων ή, όπως ονομάζονται, αιώνων (aeons), ο καθένας από τους οποίους προέρχεται από την προσωπική του Μεγάλη Έκρηξη (Big Bang) για να εξελιχθεί στη συνέχεια.\nΟ Penrose εικάζει ότι σε αρκετά δισεκατομμύρια χρόνια, όταν όλα τα αστέρια του σύμπαντος θα έχουν εξατμιστεί, και λόγω της ακτινοβολίας του Hawking όλες οι μαύρες τρύπες θα έχουν χάσει την ενέργειά τους, το σύμπαν θα είναι εντελώς ομοιόμορφο, έμπλεο αχρείαστης ενέργειας. Ως εκ τούτου, θα προσιδιάζει στην αρχική κατάστασή του, την έναρξή του, όπου ένας σύμμορφος μετασχηματισμός (conformal transformation) συνδέει το κενό στο τέλος του χρόνου με το κενό στην αρχή του, σαν μια κορδέλα χαρτί του οποίου οι δύο άκρες ενώνονται σχηματίζοντας ένα δαχτυλίδι. Σε αυτή τη φάση, τα ανενεργά σωματίδια θα επαναδραστηριοποιηθούν (μηδενική εντροπία). Έτσι, η διάλυση του σύμπαντος θα αποτελέσει μία νέα αρχή για ένα νέο σύμπαν, κόσμο, αιώνα. Ο Νομπελίστας μαθηματικός και φυσικός Penrose είναι πεπεισμένος ότι αυτό το μοντέλο του κόσμου είναι το αληθινό.\nΗ σύλληψη ενός αιώνιου κυκλικού γίγνεσθαι σήμερα παύει να είναι τόσο δυσνόητη και η σκέψη του σκοτεινού φιλοσόφου φωτίζεται από τη σύγχρονη Φυσική. Ο κόσμος του Ηράκλειτου συναντιέται με εκείνον του Penrose, στον ίδιο κοσμικό αιώνα. Τον Αιώνα της ύπαρξης αυτού εδώ του Κόσμου, όλων των πραγμάτων, που υπήρχε από πάντα, υπάρχει και θα υπάρχει.\nΗ δρ Έλσα Νικολαΐδου διδάσκει Φιλοσοφία στο Medhigh


Γιατί εμάς… | Peiratesfc.gr\nΝαι είμαστε πειρατές, έχουμε ένα σήμα… το σήμα μας, που μας εμπνέει και μας καλεί να προχωράμε εμπρός. Όλοι συμμετέχουμε στις επιτυχίες και προσπαθούμε να ξεπεράσουμε τις αποτυχίες με συνεργασία και αλληλοβοήθεια. Έχουμε στόχο και όραμα και ξέρουμε τον τρόπο να τα κατακτήσουμε!!!\nΌλοι οι προπονητές είμαστε επιστήμονες, απόφοιτοι ΣΦΑΑ (πρώην ΤΕΦΑΑ) με ειδικότητα στο ποδόσφαιρο. Επίσης είμαστε κάτοχοι διπλωμάτων UEFA B, C και UEFA B futsal. Έχουμε διδαχθεί την παιδαγωγική, έχουμε διδάξει σε πρωτοβάθμια, δευτεροβάθμια και τριτοβάθμια εκπαίδευση, ενώ από το 2002 εργαζόμαστε με την εκμάθηση αθλημάτων σε παιδιά.\nΈχουμε μια προπονητική εμπειρία αρκετών χρόνων (πάνω από 15). Γνωρίζουμε λοιπόν τι πρέπει να κάνουμε με την εκπαίδευση των παιδιών και μέχρι πού μπορούμε να φτάσουμε. Η εργασία μας τόσα χρόνια στο χώρο της εκπαίδευσης των αθλημάτων, μας έχει οπλίσει με αρκετά εφόδια , ώστε να αισθανόμαστε σίγουροι για τον τρόπο διδασκαλίας μας (βλ. βιογραφικό συνεργατών-προπονητών)\nΟι ακαδημίες μας βρίσκονται σε φιλικό και ευχάριστο περιβάλλον, που μας βοηθάει στην εφαρμογή του παιδαγωγικού μας προγράμματος. Μέσα στην πόλη των Αθηνών, κρυμμένη ανάμεσα σε σπίτια και κτίρια υπάρχει η όαση των πειρατών… η μικρή μας Τορτούγκα!!!\nΕΠΙΚΕΝΤΡΩΜΕΝΟΙ ΣΤΟ ΠΑΙΔΙ ΚΑΙ ΟΧΙ ΣΤΟΝ ΠΟΔΟΣΦΑΙΡΙΣΤΗ\nΌλη μας η φιλοσοφία έχει στηθεί γύρω από το παιδί και το χτίσιμο της προσωπικότητάς του, ως άνθρωπος και μετέπειτα ως ποδοσφαιριστής. Θέλουμε το παιδί να είναι ευχαριστημένο και χορτασμένο από το παιχνίδι… να διψάει για την επόμενη φορά που θα έρθει να παίξει για να διασκεδάσει. Να προσπαθήσει να νικήσει, να υπομείνει και να επιμείνει για να πετύχει το στόχο του. Δύο αξίες πολύτιμες που μόνο ο αθλητισμός μπορεί να διδάξει… υπομονή και επιμονή!!


CHEF – ctc\nΟ Αλέξανδρος αρέσκεται να παρομοιάζει την τέχνη της μαγειρικής με αυτήν της ζωγραφικής, καθώς βλέπει το άδειο πιάτο σαν έναν λευκό καμβά που περιμένει να χρωματιστεί στο απόλυτο μεγαλείο του.\nΟ Αλέξανδρος Τσιοτίνης θεωρείται μεταξύ των ελληνικών γαστρονομικών κύκλων ως ένας εκ των πιο αναγνωρισμένων και ταλαντούχων εκπροσώπων της νέας γενιάς της Σύγχρονης Ελληνικής Γαστρονομίας. Έχει έναν ιδιαίτερο τρόπο να κλείνει πάντα μία μικρή δόση μαγείας μέσα σε κάθε πιάτο του. Παρά την αρκετά νεαρή του ηλικία, η επαγγελματική σταδιοδρομία του είναι εντυπωσιακή, αφού είχε την ευκαιρία να εργαστεί σε μερικά από τα κορυφαία εστιατόρια στον κόσμο.\nΜέσα σε αυτές τις κουζίνες θήτευσε και διδάχτηκε από μερικούς από τους πιο διάσημους και επιδραστικούς σεφ στον πλανήτη, όπως ο Alain Passard, η Helenne Darroze, ο Eric Frechon και ο Pascal Barbot, οι οποίοι τελικά έμελλε να αποτελέσουν τους «μεγάλους δασκάλους» του, όπως ο ίδιος με σεβασμό τους χαρακτηρίζει. Το 2015 κέρδισε την πρώτη θέση για τη ζώνη της Μεσογείου στο διεθνή διαγωνισμό S. Pellegrino Young Chef of the Year, χάρη στο πιάτο του «Ρίζες της Ελλάδας», το οποίο και του χάρισε το χρυσό εισιτήριο για τον παγκόσμιο τελικό.\nΟ Αλέξανδρος αρέσκεται να παρομοιάζει την τέχνη της μαγειρικής με αυτήν της ζωγραφικής, καθώς βλέπει το άδειο πιάτο σαν έναν λευκό καμβά που περιμένει να χρωματιστεί στο απόλυτο μεγαλείο του. Εκτός από την τέχνη, ο σεφ αγαπά και τα ταξίδια και ως τέτοια αντιμετωπίζει και το ίδιο το φαγητό. Για αυτόν κάθε μενού είναι ένα συναρπαστικό ταξίδι και είναι οι δικές του δημιουργίες που αποτελούν το όχημα για να ταξιδέψουν οι καλεσμένοι του σε έναν υπέροχο γαστρονομικό κόσμο, γεμάτο μοναδικά αρώματα, υφές και γεύσεις.\nΌταν τον ρωτούν τι ήταν αυτό που τον έκανε να πάρει την απόφαση να γίνει ταυτόχρονα και επιχειρηματίας της εστίασης, απαντά με ελάχιστο δισταγμό: “Ύστερα από μία μακρά και συναρπαστική διαδρομή στα εστιατόρια του κόσμου, ένιωσα την ανάγκη να βρω ένα δικό μου λιμανάκι. Ένα χώρο κατάδικό μου, όπου θα μπορώ να σερβίρω τις ιδέες μου όπως ακριβώς τις συλλαμβάνω. Το όνειρο μου για το CTC είναι αυτό να εξελιχθεί σε σταυροδρόμι διαφορετικών γεύσεων και τάσεων. Να γίνει το κομβικό εκείνο σημείο όπου το μοντέρνο θα συναντά το κλασικό και το σήμερα θα γίνεται ένα με το χτες και με το αύριο. ”.\nΕάν ενδιαφέρεστε να διαβάσετε περισσότερες λεπτομέρειες για το βιογραφικό του Αλέξανδρου Τσιοτίνη, παρακαλούμε πατήστε εδώ.


Υπέροχα σιροπιασμένα μπαμπαδάκια με αφράτη φυτική σαντιγί. Αυτή είναι η πιο νόστιμη και εύκολη συνταγή για μπαμπαδάκια. Λοιπόν δεν θα σας πω ψέματα εμείς στο σπίτι μας αν το γλυκό δεν ξεχειλίζει σοκολάτα δεν το θεωρούμε γλυκό. Με τα μπαμπαδάκια δεν μπορώ να εξηγήσω τι συμβαίνει, απλά δεν μπορούμε να τους αντισταθούμε.\nαλευρι 1 1/2 ποτήρι τσαγιού\nλικέρ 1/2 φλ. του καφέ ή κονιάκ\nνερό 2 ποτηριά\nζαχαρη 2 ποτηριά\nφυτική σαντιγί 1\nΔοκιμάστε και την Εύκολη μπουγάτσα με ζαχαρούχο γάλα, άχνη και κανέλα είναι τελεία.\nΜέτα από πολλές αποτυχημένες προσπάθειες, να φτιάξω αυτό το πεντανόστιμο ατομικό γλυκάκι, ανακάλυψα αυτήν την συνταγή. Πέτυχαν με την πρώτη προσπάθεια, εξαφανίστηκαν με το που τα έφτιαξα! Η χαρά ήταν μου απερίγραπτη, γι αυτό και αποφάσισα να την μοιραστώ μαζί σας.\nΑν σας αρέσουν τα Σου σας προτείνω το Σου ταψιού με λαχταριστή κρέμα ζαχαροπλαστικής για μπουφέ ή κέρασμα θα ενθουσιαστείτε.\nΕίναι το ιδανικότερο κέρασμα για την γιορτή, τα γενέθλια, σαν επιδόρπιο στο επίσημο ή Κυριακάτικο τραπέζι σας. Φτιάξτε τα και θα ξετρελάνετε με την γεύση τους μικρούς και μεγάλους.\nΧτυπάμε τα αβγά με τη ζάχαρη, προσθέτουμε το αλεύρι, τη βανίλια και το μπέικιν και τέλος το λικέρ. Τοποθετούμε τη ζύμη σε ταψί με 12 θέσεις των καπκεικς και ψήνουμε στους 175 βαθμούς μέχρι να ροδίσουν κι αφήνουμε να κρυώσουν καλά. Ετοιμάζουμε το σιρόπι και το βράζουμε για 10 λεπτά. Σιροπιάζουμε χλιαρό σιρόπι και κρύα μπαμπαδάκια, αφού σιροπιάσουμε αφήνουμε να κρυώσουν καλά. Ετοιμάζουμε τη σαντιγί και γεμίζουμε τους μπαμπάδες αφού τους κόψουμε πρώτα. Αν θέλουμε αλείφουμε με μαρμελάδα από πάνω, αφού πρώτα την αραιώσουμε με λίγο νερό! Υπέροχοι, αφράτοι και λαχταριστοί.\nΝα διευκρινίσω ότι σιροπιάζεται όλο το μπαμπαδάκι, γίνεται πάρα πολύ ζουμερό.\nΣυνταγή/Εκτέλεση/Φωτογραφία από την Ειρήνη Σταματέλλη


Οι αρχές σφράγισαν το μαγαζί «Δεξαμενή» στο Κολωνάκι - TheNewspaper.gr\n-161 min. ago-“Βράζει” η Λάρισα – Καλλιάνος: «Στην ιστορία αυτός ο καύσωνας, ο θεσσαλικός κάμπος στις περιοχές “Death Valley”της Ελλάδας»\n-149 min. ago-Λιούπης: «Δωρεάν rapid test σε εργαζόμενους της εστίασης και του τουρισμού από κλιμάκια του ΕΟΔΥ σε Σποράδες και Πήλιο»\nΛουκέτο μπήκε στο μαγαζί «Δεξαμενή», στο Κολωνάκι το μεσημέρι του Σαββάτου από άνδρες της αστυνομίας. Το κατάστημα θα λειτουργήσει και πάλι την 1η Ιουνίου. «Πρόκειται για ένα ιστορικό μαγαζί, το οποίο λειτουργεί από το 1906. Κάποτε εδώ σύχναζε ο Παπαδιαμάντης και ο Ελύτης….», λέει ο ένας από τους ιδιοκτήτες, Δημήτρης Μπατής.\nΠροτεραιότητα η θωράκιση των θεσμών


Μάλλον δεν είμαστε για απόλυση… - e-forologia - Φορολογική, Λογιστική και Εργατική Ενημέρωση\n17/06/22 | Αρχική > Αρθρογραφία > Φοροτεχνικός\nΟι πολύ λίγες 17 ημέρες, έγιναν αισίως 13 και μισή λοιπόν. Τη μισή την βάζουμε για το εάν επιβεβαιωθούν οι τελευταίες προβλέψεις και ανοίξει σήμερα, Παρασκευή μεσημέρι ή απόγευμα. Βέβαια 13 ημέρες με τις 4 να είναι μη εργάσιμες, άρα αισίως 9 εργάσιμες ημέρες για περίπου 3 εκατομμύρια ενδιαφερόμενους, που σημαίνει περίπου 333.000 υποβολές ημερησίως ή 230.000 περίπου εάν δεν αφαιρέσουμε τα Σαββατοκύριακα, είναι δραματικά πολύ λίγες. Θα στηρίξει το σύστημα τόσες πολλές υποβολές; Θα προλάβει ο κόσμος ή θα έχουμε τα μοναδικά τραγελαφικά με τα συστήματα να κολλάνε και να έχουμε παρατάσεις της τελευταίας στιγμής; Σε κάθε περίπτωση δεν μπορούμε να καταλάβουμε για ποιον λόγο δίνεται ένα τόσο μικρό διάστημα, για κάτι τόσο πολύ σημαντικό. Καταλαβαίνουμε τη λογική του ότι θέλουν να εκκαθαριστεί άμεσα, ώστε να πάρει ο κόσμος γρήγορα τα χρήματα, αλλά θα μπορούσαν πολύ απλά να κάνουν εκκαθαρίσεις σταδιακά, όπως κάνουν και με το επίδομα τέκνων, το οποίο κλείνει ανά διαστήματα, εκκαθαρίζει κι εάν δεν προλάβεις, πας στην επόμενη παρτίδα. Δεν λέμε να έφταναν οι αιτήσεις μέχρι τον Δεκέμβριο, αλλά ένα εύλογο διάστημα θα χρειαστεί σίγουρα για να προλάβουν όλοι. Δεν θέλουμε να μπούμε σε άλλες πονηρές λογικές έμμεσης μείωσης των δικαιούχων και θεωρούμε απλά ότι δεν έγινε σωστός προγραμματισμός, για αυτό το τονίζουμε από τώρα προκειμένου να μην κοπούν όσοι δεν θα προλάβουν. Θεωρούμε ότι ο νομοθέτης δεν θέλει να είναι άδικος, ας μην αυτόμπουρδουκλώνεται όμως… Περισσότερα για τη διαδικασία δεν λέμε, τα είχαμε τονίσει άλλωστε από το προηγούμενό μας άρθρο.\nΔιαβάζοντας όλα τα παραπάνω, το μόνο που σκεφτόμαστε είναι ότι μόνο για «απόλυση» δεν είμαστε. Το ακριβώς αντίθετο θα λέγαμε άλλωστε, αφού ο κλάδος μας είναι αυτός που διαχρονικά στηρίζει έμπρακτα την οικονομία της χώρας, αλλά και την κοινωνική πολιτική του κράτους.\nΠοιοι ήταν αυτοί που παρέμεναν κανονικά στα γραφεία τους όταν όλη η υπόλοιπη χώρα «έμενε σπίτι»;\nΠοιοι ήταν αυτοί που διάβαζαν και ερμήνευαν τη μία εγκύκλιο πίσω από την άλλη εκείνη την περίοδο και εξακολουθούν ακόμη να το κάνουν;\nΠοιοι κλήθηκαν να δουλέψουν Σαββατοκύριακα και αργίες για να μπορέσει ο κόσμος να λάβει τους μισθούς του, αφού οι περισσότεροι ήταν σε αναστολή;\nΠοιοι ήταν αυτοί που έπρεπε να είναι σε μια μόνιμη άμυνα, αφού δεν είχαν δικαίωμα για κάποιο ανθρώπινο λάθος;\nΠοιοι είναι αυτοί που δεν έχουν δικαίωμα να αρρωστήσουν;\nΤην περίοδο της καραντίνας δεν ήταν λίγοι οι Υπουργοί που παραδέχτηκαν ότι τραβούσαμε μεγάλο «κουπί» λέγοντάς μας έστω και προσχηματικά ευχαριστώ για τον μεγάλο κόπο που κάνουμε.\nΜπορούμε να θέσουμε και άλλα άπειρα παρόμοια ερωτήματα, και μάλιστα εκτός πλαισίου καραντίνας, αφού όλα τα χρόνια αυτό κάνουμε! Η θέση μας είναι να είμαστε δίπλα στον πολίτη και στο κράτος ταυτόχρονα. Η δουλειά μας δεν είναι καθόλου εύκολη και όποιος την θεωρεί εύκολη, ευπρόσδεκτος είναι να έρθει να την κάνει. Εξάλλου δεν νομίζουμε να τα καταφέρει, αφού είναι κάτι που εισπράττουμε καθημερινά από τον κόσμο, ο οποίος αναρωτιέται φωναχτά «καλά πως είναι δυνατόν να τα θυμάστε όλα αυτά και να τρέχετε μόνιμα πίσω από μια ημερομηνία; Είναι κάτι που δεν νομίζω να έκανα.» Δεν λέμε ότι κάνουμε τη δυσκολότερη εργασία του κόσμου, σίγουρα υπάρχουν εργασίες πολύ σκληρότερες από τη δική μας, αλλά δεν είναι όλα ένα κλικ όπως ενδεχομένως θεωρούν κάποιοι. Ακόμα και λάθη να γίνονται, φυσικά και έχουμε δικαίωμα σε αυτά. Άνθρωποι είμαστε… Οι μόνοι που δεν κάνουν λάθη είναι αυτοί που δεν κάνουν απολύτως τίποτα, αλλά δεν νομίζω κανείς υπεύθυνος αυτού του κράτους να θέλει κάτι τέτοιο, να έρθει δηλαδή η μέρα που δεν θα κάνουμε τίποτα, γιατί εκεί θα υπάρξει πρόβλημα και μάλιστα μεγάλο.\nΤο θέμα με τις ατυχείς δηλώσεις δεν το είχαμε σχολιάσει, αφού προέκυψε μετά τη συγγραφή του άρθρου της προηγούμενης Παρασκευής, όμως κρίνουμε απαραίτητο να αναφέρουμε και εμείς την άποψή μας μέσα από τη φιλόξενη σελίδα του e- forologia. Σαν κλάδος είμαστε επαγγελματίες κι αυτό είναι, τουλάχιστον από εμάς, αδιαπραγμάτευτο. Η επίσημη συγγνώμη μπορεί να άργησε, αλλά ακούστηκε, έστω και προσχηματικά σαν τα ευχαριστήρια κι αυτή, οπότε θα την κρατήσουμε κάνοντάς την δεκτή. Σε κάθε περίπτωση έχουμε πει και θα το ξαναπούμε ότι οι λογιστές είναι στην πρώτη γραμμή και απαιτούν τον σεβασμό όλων!\nΚαλή δύναμη σε όλους μας και καλό Σαββατοκύριακο!\nΕπιδότηση, Ηλεκτρική ενέργεια, Επαγγέλματα > Λογιστής, Φορολογικές δηλώσεις 2022, Επιδότηση ρεύματος


Ανακοινώθηκαν οι ημερομηνίες του 42ου World Series of Poker | PokerNews\n2010 Δεκέμβριος 23 PokerNews Staff\nΟι επίσημες ημερομηνίες του 2011 World Series of Poker είναι! Όσοι ενδιαφέρεστε μπορείτε ήδη να αρχίσετε να κοιτάτε για πτήσεις και ξενοδοχεία για το καλοκαίρι. Όλα ξεκινάνε στις 31 Μαΐου του 2011. Ας δούμε όμως την επίσημη ανακοίνωση.\nLAS VEGAS (22 Δεκεμβρίου, 2010) – Το 42ο ετήσιο World Series of Poker® — μία σειρά από τουρνουά τα οποία είναι ανοιχτά σε όλους όσους είναι άνω των 21 χρόνων – ξεκινάει την Τρίτη 31 Μαϊου του 2011 και λήγει μετά από 50 ημέρες στις 19 Ιουλίου του 2011.\nΤο event, όπως συμβαίνει από το 2005, θα διεξαχθεί στο Convention Center του Rio All-Suite Hotel & Casino στο Las Vegas.\nTo WSOP Main Event θα ξεκινήσει την Πέμπτη 7 Ιουλίου και για ακόμα μία φορά θα έχει τέσσερις εναρκτήριες ημέρες (7-10 Ιουλίου).\nΌπως έχει καθιερωθεί τα τελευταία χρονια το WSOP Main Event θα είναι το τελευταίο τουρνουά του ετήσιου WSOP και θα λήξει την Τρίτη 19 Ιουλίου όταν θα απομείνουν εννιά παίκτες.\nΜία πολύ σημαντική αλλαγή για το 2011 θα είναι η υποχρεωτική διακοπή των events. Οι παίκτες θα παίζουν το μέγιστο 10 levels κάθε ημέρα. Όταν θα ολοκληρώνονται τα 10 levels, οι παίκτες που απομένουν θα μαζεύουν τις μάρκες τους και θα επιστρέφουν την επόμενη ημέρα για να συνεχίσουν στο τουρνουά. Ανεξάρτητα από το πόση παίκτες απομένουν θα γίνεται υποχρεωτική διακοπή μετά από 10 levels παιχνιδιού.\nΤο πλήρες πρόγραμμα του 42ου ετήσιου WSOP με τα τουρνουά, τις ημερομηνίες, τις ώρες και τα buy-ins θα ανακοινωθεί μέσα στον Ιανουάριο.\n2010 World Series of Poker: Συνέντευξη με τον WSOP Champion Jonathan Duhamel Μέρος 1


Οι ίδιοι γκρέμισαν, ό, τι είχαν χτίσει - Μανώλης Βογιατζάκης | The Experts - Novasports.gr\nΟι ίδιοι γκρέμισαν, ό, τι είχαν χτίσει\nΟ Μανώλης Βογιατζάκης γράφει στο blog του για τους λόγους που η ΑΕΚ κατάφερε από φαβορί για την πρωτιά να στηρίζεται πλέον μόνο σε μαθηματικές ελπίδες.\n25/05/2017 • 08:39\nΠολλοί λένε (και έχουν δίκιο) ότι το δύσκολο δεν είναι να φτάσεις στην κορυφή, αλλά να καταφέρεις να παραμείνεις. Τελικά αποδείχθηκε ότι η ΑΕΚ δεν ήταν ικανή να διαχειριστεί τον τίτλο του φαβορί, τον οποίο με την αξία της "κέρδισε" στην πρεμιέρα των πλέι οφ. Για να το πετύχει μια ομάδα χρειάζεται παίκτες που να συνδυάζουν προσωπικότητα, ταλέντο και τεράστιο πάθος, ειδικά στα ματς που η μπάλα ...καίει. Την κρίσιμη στιγμή φάνηκε στην πράξη ότι η Ένωση ήταν ...λίγη ως ομάδα προκειμένου να κάνει το κάτι παραπάνω. Τα παραδείγματα μάλιστα είναι αρκετά και δεν αφορούν μόνο στην ήττα των "κιτρινόμαυρων" από τον ελλιπέστατο Παναθηναϊκό.\nΘυμηθείτε τι έγινε στον β' ημιτελικό κυπέλλου κόντρα στον Ολυμπιακό. Η ΑΕΚ μπήκε στον αγωνιστικό χώρο του ΟΑΚΑ ως φαβορί για την πρόκριση, μετά το διπλό μέσα στο Γ. Καραϊσκάκης. Τι συνέβη; Οι "ερυθρόλευκοι" έφτασαν μια ...ανάσα ή για να ακριβολογούμε ένα ...δοκάρι μακριά απ' την ανατροπή και το φιάσκο. Στον τελικό κυπέλλου μια από τα ίδια. Σε ένα παιχνίδι που κρινόταν τίτλος και σίγουρα ο ένας εκ των δύο βασικών στόχων της Ένωσης, ανεξάρτητα απ' το τι συνέβη στο δεύτερο γκολ του ΠΑΟΚ, οι "κιτρινόμαυροι" εμφάνισαν το χειρότερό τους αγωνιστικό πρόσωπο. Κάκιστη εικόνα... Τρίτο παράδειγμα η επόμενη μέρα μετά τη νίκη επί του ΠΑΟΚ στην Τούμπα. Η ΑΕΚ όφειλε ως το τέλος των πλέι οφ να διαχειριστεί τον τίτλο του φαβορί. Τι κατάφερε; Να ηττηθεί μέσα στο ΟΑΚΑ από τον Πανιώνιο, να νικήσει δύσκολα τον ...μισό Παναθηναϊκό στο ίδιο γήπεδο και να ηττηθεί απ' τους "πράσινους" στη Λεωφόρο. Έτσι από φαβορί για την πρωτιά, έφτασε πλέον στο σημείο να ευελπιστεί σε ...δώρα και να μην εξαρτάται απ' τα δικά της παιχνίδια. Όλα αυτά τα παραδείγματα φανερώνουν πολλά...\nΚατά την ταπεινή μας άποψη, όπως στις νίκες δικαιούνται όλοι μερίδιο απ' την επιτυχία, έτσι και τώρα, άπαντες φέρουν ευθύνη για την εικόνα που παρουσιάζει η ομάδα, έπειτα από το παιχνίδι της πρεμιέρας μέσα στην Τούμπα. Ο Χιμένεθ πάντως έχει τη λιγότερη ευθύνη, αφού εκτός απ' το ότι τον Ιανουάριο ανέλαβε και κατάφερε να συμμαζέψει μια ομάδα σε κάκιστη αγωνιστική και ψυχολογική κατάσταση, στο τέλος είχε να διαχειριστεί και την (αναμενόμενη) κούραση, με το αναπόφευκτο ροτέισον. Έκανε όμως και λάθη. Για παράδειγμα όλοι είδαν προ ημερών στο ΟΑΚΑ ότι χωρίς τον Αϊντάρεβιτς στη μεσαία γραμμή η ανάπτυξη του παιχνιδιού της ΑΕΚ ήταν πιο γρήγορη, ενώ η ομάδα λειτουργούσε καλύτερα και ανασταλτικά.\nΤώρα, είναι αλήθεια ότι στη Λεωφόρο Αλεξάνδρας συνέβησαν διάφορα "ακαταλαβίστικα" γεγονότα. Ο Σιμόες ...ξαφνικά ανήμερα του αγώνα δήλωσε πολύ κουρασμένος (δηλαδή την παραμονή που μπήκε αποστολή ήταν ξεκούραστος και ξαφνικά κουράστηκε;), παίρνοντας τη θέση του ο "κομμένος" Πατίτο, ο οποίος συγχρόνως είναι και ...φευγάτος για το καλοκαίρι. Επίσης έμεινε εκτός ενδεκάδας και ο Μιχάλης Μπακάκης, μετά την εξαιρετική παρουσία του στο προ ημερών παιχνίδι μεταξύ των δύο ομάδων στο ΟΑΚΑ.\nΘα μου πείτε: "Δηλαδή αυτό φταίει που έχασε η ΑΕΚ από τον Παναθηναϊκό;" Αν θέλετε τη γνώμη μας, όλα φταίνε. Είναι πολλά γεγονότα μαζί, με κυριότερο απ' όλα πάντως αυτό που είπε ο ίδιος ο Χιμένεθ αμέσως μετά το φινάλε της αναμέτρησης: "Για να μπορέσεις να πετύχεις κάτι πολύ μεγάλο, όπως το να αγωνιστείς στο Τσάμπιονς Λιγκ, θα πρέπει να έχεις ψυχή και καρδιά". Αυτά η ΑΕΚ (με εξαίρεση τον Βράνιες) δεν τα είχε...


Αεροπορικά από Θεσσαλονίκη για Βόλγκοκραντ από 281 € | Skyscanner\nΑεροπορικά από Θεσσαλονίκη για Βόλγκοκραντ\nΘέλετε να κάνετε κάτι αυθόρμητα; Ποτέ δεν είναι αργά να κάνετε κράτηση ταξιδιού. Αυτή είναι η επιλογή μας για αεροπορικά εισιτήρια τελευταίας στιγμής για Βόλγκοκραντ...\nΣτοιχεία πτήσης Θεσσαλονίκη για Βόλγκοκραντ\nΠοια είναι η καλύτερη τιμή για μετ' επιστροφής πτήση από Θεσσαλονίκη προς Βόλγκοκραντ;\nΗ καλύτερη τιμή που βρήκαμε στην Skyscanner για αεροπορικό εισιτήριο από Θεσσαλονίκη προς Βόλγκοκραντ είναι 280 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Θεσσαλονίκη προς Βόλγκοκραντ;\n7ώρες 0λεπτά είναι η μέση διάρκεια πτήσης από Θεσσαλονίκη προς Βόλγκοκραντ.\nΠόσες αεροπορικές εταιρείες πραγματοποιούν απευθείας πτήσεις από Θεσσαλονίκη προς Βόλγκοκραντ;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Θεσσαλονίκη προς Βόλγκοκραντ.\nΔείτε τις πτήσεις από Θεσσαλονίκη προς Βόλγκοκραντ και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Βόλγκοκραντ από Θεσσαλονίκη.\nΠοια είναι η καλύτερη ημερομηνία για να κλείσετε τα εισιτήρια σας από Θεσσαλονίκη προς Βόλγκοκραντ?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Θεσσαλονίκη προς Βόλγκοκραντ απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Θεσσαλονίκη προς Βόλγκοκραντ\nΑπόσταση από Βόλγκοκραντ προς Θεσσαλονίκη\nΧρόνος πτήσης από Βόλγκοκραντ προς Θεσσαλονίκη\nΠοιες αεροπορικές εταιρείες έχουν τα φθηνότερα αεροπορικά εισιτήρια από Θεσσαλονίκη προς Βόλγκοκραντ\nΠοιες αεροπορικές εταιρείες πετάνε απευθείας για Βόλγκοκραντ από Θεσσαλονίκη.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Θεσσαλονίκη προς Βόλγκοκραντ.


Αναπτύσσουμε δίκτυα για να διαμορφώσουμε ένα καλύτερο μέλλον στο οποίο θα έχουν θέση όλοι.\nΕυχαριστούμε που επισκέφθηκες την παγκόσμια ιστοσελίδα καριέρας μας. Εδώ μπορείς να μάθεις περισσότερα για την εταιρεία και την καριέρα στη Vodafone και να ανακαλύψεις θέσεις εργασίας σε όλες τις αγορές μας.\nΑν δεν έχεις ήδη επισκεφθεί τη σελίδα για τη δική σου αγορά, ακολούθησε τον παρακάτω σύνδεσμο για να ξεκινήσεις.\nΑνακάλυψε ευκαιρίες εργασίας παγκοσμίως ή στην αγορά που σε ενδιαφέρει.\nΓίνε μέρος της ομάδας μας και έλα να διαμορφώσουμε μαζί το μέλλον.\nΔες όλες τις χώρες\nΑνακάλυψε ευκαιρίες εργασίας παγκοσμίως ή στην αγορά που σε ενδιαφέρει. Γίνε μέρος της ομάδας μας και έλα να διαμορφώσουμε μαζί το μέλλον.


Κύπρος: Ασήκωτες οι ευθύνες Υπηρεσιών για τον θάνατο του 14χρονου – Γεγονότα στο μικροσκόπιο\nΑσήκωτες είναι οι ευθύνες για κάποιες κρατικές υπηρεσίες αναφορικά με τους λόγους που οδήγησαν τον 14χρονο μαθητή στον θάνατο.\nΟι πληροφορίες που συγκέντρωσε ο «Φ» από μεγάλη έρευνα που πραγματοποίησε χθες σε πολλά επίπεδα, καταδεικνύουν ότι οι αρμόδιες Υπηρεσίες του Κράτους γνώριζαν την τραγικότητα της κατάστασης που επικρατούσε στην οικογένεια του 14χρονου. Μάλιστα, συγκεκριμένη πληροφορία την οποία εξασφαλίσαμε από σοβαρές αστυνομικές πηγές, συγκλονίζει.\nΣύμφωνα με αυτήν, πριν από μερικούς μήνες στην Αστυνομία είχε γίνει καταγγελία ότι ο 14χρονος βρισκόταν σε κατάσταση απελπισίας και κινδύνευε.\nΤο θέμα των ευθυνών γίνεται ακόμη σοβαρότερο, αφού όπως οι ίδιες πηγές ανέφεραν, ο αστυνομικός σταθμός στον οποίο έγινε η καταγγελία, ενημέρωσε τότε χωρίς καθυστέρηση τις Υπηρεσίες Κοινωνικής Ευημερίας (ΥΚΕ).\nΠέραν αυτού, όμως, οι διαπιστώσεις που οδηγούν στην ύπαρξη ευθυνών είναι πολλές.\nΓεγονός πρώτο: Η οικογένεια ζούσε σε συνθήκες φτώχειας και εξαθλίωσης με μόνο επίδομα €265 το μήνα για τα τρία παιδιά.\nΓεγονός δεύτερο: Οι ΥΚΕ παρακολουθούσαν την οικογένεια εδώ και πολλά χρόνια. Προσπάθησαν, μάλιστα, αλλά ανεπιτυχώς, να απομακρύνουν τα παιδιά από τους γονείς. Απομάκρυναν τα δύο παιδιά αμέσως μόλις βρέθηκε νεκρός ο 14χρονος.\nΓεγονός τρίτο: Τα σχολεία στα οποία φοίτησε ο μαθητής γνώριζαν την κατάσταση, η Αστυνομία ήταν ενήμερη και οι αρμόδιες υπηρεσίες υγείας ήξεραν ότι η μητέρα μπαινόβγαινε για νοσηλεία στα δημόσια νοσηλευτήρια και δεν ζούσε στο σπίτι τους αλλά στην κοινότητα καταγωγής της.\nΓεγονός τέταρτο: Το παιδί δεν είχε εγκαταλείψει ποτέ το σχολείο. Αντιθέτως, είχε ολοκληρώσει τη φοίτηση του στο Γυμνάσιο και έκανε κανονικά εγγραφή στην Τεχνική Σχολή. Την περασμένη εβδομάδα είχε αγοράσει και όλα τα απαραίτητα σχολικά είδη.\nΓεγονός πέμπτο: Το παιδί με το ήθος και την ευγένεια του είχε μαγέψει συγχωριανούς, συμμαθητές, δασκάλους και καθηγητές. Άρα το ερωτηματικό για το τι τον οδήγησε στον θάνατο γίνεται ακόμη πιο βασανιστικό.\nΗ υπουργός Εργασίας αναμένεται ότι θα παρουσιάσει αύριο στο Υπουργικό Συμβούλιο πρόταση για διενέργεια έρευνας «κατά παντός υπευθύνου», ορίζοντας ως ερευνούσα Αρχή την Επίτροπο Διοικήσεως.


Πεμ 23 Ιουλ 2015, 17:27\nΕχουν κλεισθεί συμφωνίες ύψους 2 δισ. ευρώ\nΗ επιτυχής κατάληξη στις διαπραγματεύσεις για το ιρανικό πυρηνικό πρόγραμμα ανοίγει τους διαύλους, οικονομικούς και διπλωματικούς, μεταξύ Τεχεράνης και Ευρώπης: Ήδη έχουν κλείσει συμφωνίες με ευρωπαϊκές εταιρείες για επενδύσεις άνω των 2 δισ. ευρώ, σύμφωνα με την ιρανική πλευρά.\nΠαράλληλα, η ύπατη εκπρόσωπος της ΕΕ για την Εξωτερική Πολιτική Φεντερίκα Μογκερίνι θα ταξιδέψει για πρώτη φορά στην Τεχεράνη, η οποία έχει ήδη υποδεχθεί τον γερμανικό αντικαγκελάριο ενώ ετοιμάζεται και για τον γάλλο υπουργό Εξωτερικών.\nΌπως ανέφερε την Πέμπτη το στέλεχος της ιρανικής κυβέρνησης Μοχάμαντ Χαζαέι, «μέσα στις τελευταίες εβδομάδες έχουμε εγκρίνει προγράμματα επενδύσεων αξίας πάνω από 2 δισ. ευρώ από ευρωπαϊκές εταιρείες».\n«Βλέπουμε επιστροφή ευρωπαίων επενδυτών στη χώρα, ορισμένες από τις διαπραγματεύσεις έχουν ήδη ολοκληρωθεί και έχουν χορηγήσει στις εταιρείες τις απαραίτητες επενδυτικές άδειες» ανέφερε ο Χαζαέι.\nΗ ύπατη εκπρόσωπος της ΕΕ Φεντερίκα Μογκερίνι επιβεβαίωσε την Πέμπτη πως την ερχόμενη Τρίτη θα βρεθεί στην Τεχεράνη, στην πρώτη επίσημη επίσκεψή της στο Ιράν.\nΗ ιρανική πρωτεύουσα θα είναι ο δεύτερος σταθμός περιοδείας της Μογκερίνι στην περιοχή, μετά την επίσκεψη στο Ριάντ της Σαουδικής Αραβίας τη Δευτέρα.\nΣτην Τεχεράνη, η Μογκερίνι θα συναντηθεί με τον ιρανό υπουργό Εξωτερικών Τζαβάντ Ζαρίγ και άλλους αξιωματούχους. Ως εκπρόσωπος της ευρωπαϊκής πλευράς, η Μογκερίνι είχε έντονη συμμετοχή στις διαπραγματεύσεις των Έξι με το Ιράν για το πυρηνικό πρόγραμμα.\nΥπενθυμίζεται πως, ελάχιστες ημέρες μετά τη συμφωνία, ο γερμανός αντικαγκελάριος και υπουργός Οικονομίας Ζίγκμαρ Γκάμπριελ ήταν ο πρώτος δυτικός αξιωματούχος που επισκέφθηκε την Τεχεράνη. Την ερχόμενη εβδομάδα αναμένεται στην Τεχεράνη και ο γάλλος υπουργός Εξωτερικών Λοράν Φαμπιούς.


Giallo: H εκδοχή του ιταλικού τρόμου\nΥπάρχει λόγος που το ιταλικό σινεμά τρόμου χρειάζεται τον όρο giallo ως διακριτικό. Το giallo που στα Ιταλικά σημαίνει κίτρινο, προέρχεται από τα κίτρινα εξώφυλλα των δεκάδων φτηνών αστυνομικών μυθιστορημάτων που εμφανίστηκαν στην Ιταλία τη δεκαετία του ‘60. Όχι, ο ιταλικός τρόμος δεν έχει τόσο άμεση σχέση με τα βιβλία αυτά. Αυτό που τα συνδέει είναι πως οι ταινίες αυτές, στην εποχή που έβγαιναν, θεωρούνταν αναλόγως αναλώσιμες με τις φτηνές αστυνομικές ιστορίες που γέμιζαν από βιβλιοπωλεία μέχρι περίπτερα. Και σίγουρα εμφανίζονταν με την ίδια συχνότητα. Από τα εκατοντάδες δείγματα αυτού του ιδιόμορφου είδους που γυρίστηκαν από τις αρχές της δεκαετίας του ‘60 μέχρι τα τέλη του ‘70, από απλοϊκά αστυνομικά μέχρι πορνό τρόμου, είναι λίγες αυτές που θυμόμαστε μέχρι σήμερα, πολλές από αυτές όμως, αξίζει να ανακαλύψουμε.\nΑδιαμφισβήτητος πατέρας του giallo δεν είναι άλλος από τον Mario Bava. O Bava ξεκίνησε την καριέρα του ως διευθυντής φωτογραφίας και αυτό αποτυπώνεται στις δουλειές του: Δυναμική κάμερα, περίπλοκα πλάνα, έντονα χρώματα, δυνατές σκιές. Πρώτο αριστούργημα του Mario Bava είναι η “Μάσκα του Σατανά” (La maschera del demonio). Κλασσικό παράδειγμα του πως μπορείς να πάρεις μία ιστορία που στα χέρια κάποιου άλλου δύσκολα θα ξεπερνούσε την μετριότητα και να την εμποτίσεις με αρχετυπικά σύμβολα, μεγαλειώδη κινηματογράφηση και έντονα συναισθήματα. Η “Μάσκα του Σατανά” επηρέασε δραστικά το σινεμά τρόμου και σκηνοθέτες όπως ο Francis Ford Coppola (Dracula) και ο Tim Burton (Ο Μύθος του Ακέφαλου Καβαλάρη) δεν δίστασαν να αποτίσουν φόρο τιμής στην συγκεκριμένη ταινία, στις δικές τους απόπειρες στο σινεμά τρόμου. Σκαλίζοντας τη φιλμογραφία του Bava δεν μπορείς να μην εντυπωσιαστείς.\nΤο Whip and the Body (La frusta e il corpo) με τον Christopher Lee, μία σχετικά απλή ιστορία ενός δεσποτικού και βίαιου άντρα που μετά το θάνατό του στοιχειώνει την πρώην ερωμένη του, αγγίζει στα χέρια του Ιταλού μαέστρου τα όρια του σαδομαζοχισμού. Το Lisa and the Devil (Lisa e il diavolo), με πρωταγωνιστή τον Telly Savallas, εντυπωσιάζει από το περίτεχνο mise-en-scène, την εξαιρετική χρήση του χρώματος, το κατάμαυρο χιούμορ του και την παιγνιώδη απαισιοδοξία του.\nΈνας ακόμα σκηνοθέτης του giallo, και μάλιστα από του πιο παραγνωρισμένους, είναι ο Riccardo Freda. Με εμμονικούς πάντα ήρωες, θεματικές που επανέρχονται, και μια πολύ προσωπική αισθητική, ο Freda μπορεί άνετα να χαρακτηριστεί ως auteur του είδους. Προφανώς επηρεασμένες από την λογοτεχνία του Edgar Allan Poe, οι ταινίες του Freda κουβαλούν πολλές από τις εικόνες του καταραμένου συγγραφέα. Ασθενικές γυναικείες μορφές, εμμονή με την νεότητα, υποβόσκουσα σεξουαλική διαστροφή και επιβλητικά σκηνικά δεσπόζουν σε ταινίες όπως L’orribile segreto del Dr. Hichcock και Lo spettro.\nΤην πλέον γνωστή, και αρκετά διαφορετική, εκδοχή του giallo τη γνωρίζουμε μέσα από το σινεμά του Dario Argento. Ο Argento, με ταινίες όπως “Το πουλί με τα κρυσταλλένια φτερά”, “Η γάτα με τις εννιά ουρές” (Il gato a nove code) και “Tenebre” εισήγαγε μοτίβα που έγιναν κλασσικά, χρησιμοποιήθηκαν από πολλούς, και αγαπήθηκαν από όλους τους οπαδούς των ταινιών τρόμου. Στο σινεμά του Argento, οι δολοφόνοι φορούν πάντα μαύρα, δερμάτινα γάντια, οι γυναίκες είναι συνήθως τα θύματα, το τραυματικό παρελθόν δεν αφήνει ποτέ τους ήρωές του και τα φινάλε είναι σχεδόν πάντοτε σκοτεινά και διφορούμενα. Για τον Argento ο άνθρωπος είναι θύμα των ελαττωμάτων του και τίποτα δεν μπορεί να τον βοηθήσει να τα υπερβεί. Χαρούμενα πρόσωπα δεν υπάρχουν, παρά μόνο πρόσκαιρα, και οι ήρωές του καθορίζονται και καταδικάζονται από τις αδυναμίες τους.\nΤο giallo είναι ένα κινηματογραφικό παρακλάδι των ταινιών τρόμου που δυστυχώς εκφυλίστηκε γρήγορα και εξαφανίστηκε στις αρχές της δεκαετίας του ‘80. Έχει αφήσει όμως τη σφραγίδα του στον σύγχρονο κινηματογράφο. Σκηνοθέτες όπως ο Quentin Tarantino, και σχεδόν σύσσωμο το σύγχρονο γαλλικό σινεμά τρόμου χρωστούν πολλά στο ιταλικό pulp fiction των ‘60s και ‘70s.\nPublished in GIALLO\nMore in this category: « Danza Macabra


Εις μνήμην του αγαπητού μας Πατέρα, Δωροθέου – TrikalaVoice\nΣτις 26-4-2021, ανήμερα της Μεγάλης Δευτέρας αναχώρησε για τα Ουράνια ο αγαπημένος μας γέροντας Δωρόθεος Τζεβελέκας, Αρχιμανδρίτης και Καθηγούμενος του Ιερού Ησυχαστηρίου Αγίου Γεωργίου Αύρας Καλαμπάκας.\nΟ γέροντας Δωρόθεος ήταν ένας πνευματικός γίγαντας της Εκκλησίας μας, που σαν κοίταζε, όμως, το Πρόσωπο του Εσταυρωμένου μεταμορφωνόταν σε έναν ταπεινό δούλο του Θεού και έκλαιγε σαν μικρό παιδί, με καρδία συντετριμμένη και τεταπεινωμένη.\nΑπό μικρό παιδί είχε όνειρο να γίνει Άγγελος και ο Θεός τον αξίωσε να ζήσει σαν Άγγελος επί της Γης και να λάβει το μοναχικό σχήμα, που τόσο πολύ ποθούσε.\nΣτάθηκε πλάι σε μεγάλα πνευματικά αναστήματα, μεταξύ αυτών και ο άγιος γέροντας Εφραίμ ο Φιλοθεΐτης. Πάλεψε σκληρά με πάθη και δοκιμασίες για την προσωπική του κάθαρση επιβιώνοντας μέσα στο πνευματικό χάος της κοσμοκράτορος Αμερικής. Στέφθηκε, όμως, νικητής και ο Κύριος τον αντάμειψε με πολλά χαρίσματα.\nΑπό υπακοή, βρέθηκε στο χωριό Αύρα Καλαμπάκας, όπου με πολλούς κόπους και θυσίες ανέγειρε το Ιερό Ησυχαστήριο της περιοχής, τον Άγιο Γεώργιο Αύρας και κατάφερε να δώσει πνοή Αγίου Πνεύματος σε έναν τόπο άγριο και έρημο. Αυτό που μας έλεγε, όμως, συνεχώς ήταν ότι: “Το μόνο που μου έμεινε από όλα αυτά είναι ότι ο Θεός ποτέ δεν με εγκατέλειψε”.\nΩς γνήσιος ποιμένας, ο γέροντας ανέλαβε το δύσκολο έργο του Πατέρα. Αυτό ήταν ο γέροντας για εμάς, ένας Πατέρας, που με πατρική στοργή μας νουθετούσε και μας ωρίμαζε πνευματικά. Ακόμη και στην δύσκολη περίοδο της πανδημίας, ο γέροντας ποτέ δεν δέχτηκε να απομονώσει τον εαυτό του από το ποίμνιό του. Η πόρτα από το αρχονταρίκι του ήταν πάντοτε ανοιχτή, και εξομολογούσε κόσμο από όλη την Ελλάδα. Το μικρό μοναστηράκι μας μετατράπηκε ξαφνικά σε μία όαση πνευματική, που γλύκαινε τις ξεραμένες από τον λίβα του κόσμου ψυχές και μας έδινε δύναμη και κουράγιο.\nΗ προσευχή του είχε μεγάλη δύναμη! Προσεύχονταν για όλους ανεξαιρέτως. Πάντοτε είχε μία μεγάλη λίστα με ονόματα πνευματικών του παιδιών, αλλά και πολλών άλλων ανθρώπων, φτωχών, αρρώστων, αμαρτωλών και αναγκεμένων. Με σειρά “πνευματικής” προτεραιότητας δέονταν κρυφά, με δάκρυα μετανοίας για όλους, ιδίως για όσους ζούσαν στην αμαρτία και επιθυμούσε να τους φέρει κοντά στον Χριστό. “Εγώ είμαι παππάς, και ο παππάς κατ’ επάγγελμα αυτό κάνει, προσεύχεται για τον κόσμο”, μας έλεγε περιχαρής.\nΣκοπός της ζωής του, ήταν να δίνει αγάπη παντού, και σε αυτούς που τον εχθρεύονταν. Πίστευε, πως η αγάπη είναι μία δύναμη που δρα μυστικά σε κομμάτια της καρδιάς μας που έχουν μείνει ανόθευτα από την αμαρτία, μας αλλοιώνει και μας οδηγεί στον Χριστό. Έτσι κατάφερε και έφερε κοντά του ακόμη και τους “αδιάφορους” στην πίστη. Η προσευχή του δρούσε μυστικά και αλλοίωνε τις ψυχές αυτών των ανθρώπων. Έτσι άτομα που γνώριζαν ελάχιστα, ή και καθόλου τον γέροντα, ιδίως νέοι, έτρεφαν ιδιαίτερο σεβασμό και αγάπη στο πρόσωπό του.\nΠοτέ του δεν κατέκρινε κανέναν! Το είχε για κανόνα πως κάθε άνθρωπος είναι εικόνα του Θεού. Πίστευε βαθιά πως πίσω από ανθρώπους που ζουν αμαρτωλά κρύβεται ένα βαθύ τραύμα, και έτσι τόσο απλά τους δικαιολογούσε και λυπούνταν για αυτούς.\nΙδιαιτέρως στις δύσκολες ημέρες που ζούμε, φρόντισε να οργανώσει το γνωστό σε όλους μας “Ψηφιακό Αρχονταρίκι”, για να ενισχύσει την χλιαρή πίστη των Ελλήνων και να μας διδάξει πως μόνο η προσευχή μπορεί να σώσει τον κόσμο. Έλληνες από όλο τον κόσμο έμαθαν να προσεύχονται με το Ψαλτήρι χάρη στην πρωτοβουλία του γέροντα.\nΟ γέροντας πονούσε πολύ για την Ελλάδα και ομολογούσε δίχως φόβο την πνευματική μας νέκρωση και την ανάγκη για αφύπνιση και μετάνοια. Το μήνυμά του, όμως, ήταν χαρμόσυνο. “Θα νικήσουμε”, φώναζε με θάρρος και ανδρεία.\nΚαι ήρθε η ώρα που ο αγαπημένος μας πατέρας μας αποχαιρετά για να συναντήσει τον Νυμφίο μας Χριστό. Ο αιώνιος πόθος του να ζήσει μαζί Του στον Παράδεισο γίνεται πραγματικότητα. Πλουταίνει ο ουρανός και φτωχαίνει η Γη από την αισθητή απουσία του. Θυμόμαστε τις στιγμές στο αρχονταρίκι, όταν εορτάζαμε περιχαρείς και ψάλλαμε ύμνους ουράνιους με τον γέροντα πρωτοστάτη, να μας κοιτά δακρυσμένος και γεμάτος ουράνια χαρά να μας λέγει: “Εύχομαι όπως είμαστε τώρα όλοι εδώ μαζεμένοι, έτσι να είμαστε και στον Παράδεισο, όλοι μαζί, σαν αυτή την γιορτή και κανένας από εμάς να μην χαθεί”. Έτσι γέροντά μου, ευχόμαστε να πρεσβεύεις για εμάς τους ανάξιους στην Κυρά σου και Υπερασπιστή σου Θεοτόκο και όταν έρθει το πλήρωμα του χρόνου να σε συναντήσουμε ξανά εις το Άνω Θυσιαστήριο, όπου κάθε ημέρα θα είναι μία ουράνια γιορτή.\nΜέχρι τότε αγώνας και άσκηση, όπως μας δίδαξες με την ασκητική βιωτή σου, για να κατακτήσουμε την πολυπόθητη Τριαδική αγάπη. Γιατί, όπως, μας έλεγες:\n“Σε αυτό τον κόσμο έχουμε έρθει για να αγαπήσουμε. Και αν αποτύχουμε και κολαστούμε, θα είναι επειδή αποτύχαμε να αγαπήσουμε”.\nΑιωνία σου η μνήμη, αξιομακάριστε γέροντά μας, πνευματικέ μας πατέρα και οδηγέ, Δωρόθεε\nΣου είμαστε ευγνώμονες για όλες τις αφανείς και φανερές ευεργεσίες σου,\nΤα πνευματικά σου παιδιά.\nΕτικέτεςΑΡΧΙΜΑΝΔΡΙΤΗΣ ΑΥΡΑ ΔΩΡΟΘΕΟΣ ΚΑΛΑΜΠΑΚΑ ΠΝΕΥΜΑΤΙΚΟΣ


Γιώργος Χατζηιωαννίδης - Βικιπαίδεια\nΟ Γιώργος Χατζηιωαννίδης (γεν. 1952 Καζακστάν, τότε ΕΣΣΔ) είναι πρώην αθλητής, προπονητής και χάλκινος ολυμπιονίκης στην πάλη.\nΟ Γιώργος Χατζηιωαννίδης γεννήθηκε το 1952 στο Καζακστάν από Έλληνες γονείς και επαναπατρίστηκε στην Ελλάδα το 1967. Ο γιος του Πέτρος Χατζηιωαννίδης είναι επίσης αθλητής της ελευθέρας πάλης.\nΕντάχθηκε στον Άτλαντα Καλλιθέας και τη δεκαετία του '70 εξελίχθηκε σε κορυφαίο Έλληνα αθλητή της ελευθέρας πάλης. Μάλιστα στο Ευρωπαϊκό Πρωτάθλημα πήρε μια φορά την τέταρτη θέση (1973) και τρεις φορές την πέμπτη (1974, 1977, 1980).\nΗ πρώτη του συμμετοχή σε Ολυμπιακούς Αγώνες ήταν το 1972 στο Μόναχο, όπου στην κατηγορία των 57 κιλών της ελευθέρας είχε μια νίκη και δύο ήττες. Το 1976 στους Ολυμπιακούς στο Μόντρεαλ, πάλι στα 57 κιλά της ελευθέρας, κατέλαβε την 7η θέση με τρεις νίκες και δύο ήττες. Όμως τέσσερα χρόνια αργότερα, στους Ολυμπιακούς Αγώνες της Μόσχας, ανέβηκε στο βάθρο των Ολυμπιονικών. Παρ' όλο που αντιμετώπιζε σοβαρό πρόβλημα τραυματισμού στο γόνατο, θέλησε πάση θυσία να πάρει μέρος και ξεκίνησε στην κατηγορία των 62 κιλών της ελευθέρας πάλης, με τρεις διαδοχικές νίκες. Επικράτησε του Βρετανού Άσπεν στα σημεία, του Καμερουνέζου Μάνγκα με πτώση και του Βιετναμέζου Χουν Τιν Κι με τρεις παρατηρήσεις. Ωστόσο, αγώνα με αγώνα η κατάσταση στο γόνατό του χειροτέρευε. Στην τέταρτη αναμέτρηση ηττήθηκε από τον Κουβανό Κασκαρέτ, αλλά ευνοήθηκε στην κλήρωση και προκρίθηκε άνευ αγώνος, μπαίνοντας έτσι στην τελική τετράδα.\nΣ'' εκείνη τη φάση των Αγώνων, η συμβουλή των γιατρών ήταν να αποσυρθεί, γιατί το γόνατό του είχε αρχίσει να πρήζεται και κινδύνευε με σοβαρή ζημιά, όμως ο ίδιος αρνήθηκε. Παρά τους έντονους πόνους που αισθανόταν, πάλεψε αρχικά με τον Σοβιετικό Μαγκομεντγκασάν Αμπούσεφ, που κατέκτησε το χρυσό μετάλλιο, και έχασε 14-3 στα σημεία και στη συνέχεια με τον Βούλγαρο Μίκο Ντούκοφ, που κατέκτησε το ασημένιο μετάλλιο, και έχασε με πτώση. Στα τελευταία παιχνίδια, αν ο Αμπούσεβ κέρδιζε τον Κασκαρέτ και ο Ντούκοφ τον Ρουμάνο Σουτέου, τότε ο Γιώργος Χατζηιωαννίδης θα κατακτούσε το χάλκινο μετάλλιο. Και οι δύο ήταν τα φαβορί, κέρδισαν και η Ελλάδα πρόσθεσε άλλο ένα μετάλλιο στη συλλογή της.\nΌταν αποσύρθηκε από τις παλαίστρες έγινε προπονητής της Εθνικής ομάδας της ελευθέρας πάλης.\nΑφιέρωμα-Ολυμπιακοί Αγώνες: Οι Έλληνες Ολυμπιονίκες 1980-1988, Liberal.gr από ΑΠΕ-ΜΠΕ.\n↑ (Αγγλικά) Sports-Reference.com. www.sports-reference.com/olympics/athletes/kh/georgios-khatziioannidis-1.html. Ανακτήθηκε στις 20 Ιανουαρίου 2016.\n↑ 2,0 2,1 «Χατζηιωαννίδης Γεώργιος / Σύλλογος Ελλήνων Ολυμπιονικών». Olympic Winners. Ανακτήθηκε στις 15 Αυγούστου 2021.\n↑ newsroom, sport-fm. «Χατζηιωαννίδης: «Απρόβλεπτο αγώνισμα η ελευθέρα πάλη»». sport-fm.gr. Ανακτήθηκε στις 15 Αυγούστου 2021.\n↑ 4,0 4,1 «Georgios HADJIIOANNIDIS». Olympics.com. Ανακτήθηκε στις 15 Αυγούστου 2021.\n↑ 5,0 5,1 «Χατζηιωαννίδης Γιώργος». Ελληνική Ολυμπιακή Επιτροπή. Ανακτήθηκε στις 15 Αυγούστου 2021.\nΑνακτήθηκε από "https://el.wikipedia.org/w/index.php?title=Γιώργος_Χατζηιωαννίδης&oldid=9124235"\nΈλληνες αθλητές της ελευθέρας πάλης\nΤελευταία τροποποίηση 12:25, 6 Νοεμβρίου 2021.


Δεν πιάνεται ο Λυκούργος Τσάκωνας! - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΑΘΛΗΤΙΣΜΟΣ Δεν πιάνεται ο Λυκούργος Τσάκωνας!\nΣπουδαία επίδοση σημείωσε ο Λυκούργος Τσάκωνας, αυτή τη φορά στο Ντάιαμοντ Λιγκ της Ρώμης, αφού τερμάτισε σε 20.09 τα 200μ, κατέκτησε τη νίκη, και ταυτόχρονα επικράτησε σπουδαίων αντιπάλων. Ο έλληνας σπρίντερ, που βρίσκεται σε πολύ καλή αγωνιστική κατάσταση, σημείωσε νέο ρεκόρ αγώνα κι έγινε ο 2ος καλύτερος έλληνας όλων των εποχών στο αγώνισμα (πίσω από το 19.85 του Κεντέρη το 2002), ενώ πέτυχε και την 5η καλύτερη επίδοση φέτος στον κόσμο.\nΠροηγούμενο άρθροΟ ΕΟΣ στην κορυφογραμμή του Ταϋγέτου\nΕπόμενο άρθροΟ Λεωνίδας Βαρδάκας στο laconialive.gr


Σήμερα όλοι πάμε στην στοά Κίζη για το μεγαλύτερο Retro Carnival Party της Πόλης - City Of Larnaka\nΣήμερα όλοι πάμε στην στοά ...\nΣήμερα όλοι πάμε στην στοά Κίζη για το μεγαλύτερο Retro Carnival Party της Πόλης\nTο ALCHEMIES, το Joel_larnaca και το Barrel House Bar σε συνεργασία με το EF-EM 99.0 Radio σας προσκαλούν στο “The BIGGEST Carnival PARTY in Town” σε μια μοναδική Καρναβαλίστικη βραδιά.\nΓια δεύτερη φορά το θεματικό πάρτι με Retro καρναβαλίστικη διάθεση θα μεταμορφώσει τη Στοά Κίζη.\nTην Κυριακή 1 Μαρτίου από τις 7 το απόγευμα, η Στοά Κίζη στη Λάρνακα θα πραγματοποιήσει μια αξέχαστη αυθεντική εμπειρία όπου θα ταξιδέψουμε πίσω στο χρόνο στις εποχές των 80′ και 90΄.\nΗ στοά θα μετατραπεί σε ένα χρωματιστό δρομάκι στολισμένο σε καρναβαλίστικους ρυθμούς. Μια διαφορετική πινελιά στην καρδιά της πόλης που θα μας ταξιδέψει στο κόσμο των καρναβαλιών, μέσα από δύο αξέχαστες δεκαετίες. Μουσική, ποτό και φυσικά αμφιέσεις που θα μείνουν αξέχαστες, γιατί και η Λάρνακα ξέρει να γιορτάζει τις Απόκριες.\nΤο πάρτι ξεκινάει στης 7 το βράδυ και ο Dj Petros (Petros Pavlou) θα σας ανεβάσει σε ξέφρενους αποκριάτικους ρυθμούς. Βάλε το αγαπημένο σου κοστούμι από την δεκαετία του 80 και 90 και έλα να πορτάρης.\nBarrel House 24400921\nAlchemies 97 665555\nFood: The Potbelly\nMedia Sponsor: RADIO 99 FM\nSponsors: Tanqueray gin & Schweppes\nΛίγες προτάσεις, και μια μικρή γεύση από τη μόδα της εποχής:\nΟι μόδες των ‘80s: Μια δεκαετία… γεμάτη στρας\nΑπό ενδυματολογική άποψη, η δεκαετία του ’80 ήταν σκέτος παράδεισος. Κι αυτό όχι γιατί σήμερα δεν θέλουμε να κάψουμε όποια φωτογραφία μας υπάρχει από εκείνη την εποχή (θέλουμε, θέλουμε!), αλλά επειδή η μόδα ήταν τόσο αλλοπρόσαλλη που μπορούσες απενοχοποιημένα να κυκλοφορείς την μία μέρα με μαλλί λάχανο και βάτες και την επόμενη με κολάν, γκέτες και ευρύχωρες φωσφοριζέ πουκαμίσες.\nΓια κάποιο λόγο, όλες ήθελαν τους ώμους τους να δείχνουν μεγαλύτεροι. Αυτός ο λόγος ακόμη αναζητείται, αλλά αυτό δεν εμπόδισε εκατομμύρια γυναίκες να υιοθετήσουν το look που ονομάστηκε “power dressing” και εξέφραζε μια γενιά θηλυκών οι οποίες εισέβαλαν για τα καλά εκείνη την δεκαετία στον ως τότε ανδροκρατούμενο χώρο εργασίας.\nΜόδα που ακόμη και σήμερα παραπέμπει ευθέως στο Flashdance, οι γκέτες πέρα από αξεσουάρ για να ζεσταίνει τα πόδια, έγιναν και το εμβληματικό «όπλο» που κάθε κορίτσι είχε στην γκαρνταρόμπα της. Όπως μπορεί να διαπιστώσει κανείς σε οποιαδήποτε βιντεοκασέτα του ’80 ή σε οποιαδήποτε σειρά του Δαλιανίδη, οι γυναίκες εκείνη την εποχή ήταν πολύ αθλητικές. Ή απλώς υπέκυψαν σε μια μόδα που, για κάποιον περίεργο λόγο επιστρέφει στο προσκήνιο σήμερα, αυτή τη φορά ως sexy fashion item, όπως πιστοποιούν οι δημόσιες εμφανίσεις της Madonna, της Lady Gaga και της Miley Cyrus με αντίστοιχη ενδυμασία.\nΤα «τζινάκια» έδιναν και έπαιρναν, κυρίως στις αντρικές γκαρνταρόμπες, ενώ από τότε ξεκίνησαν να κάνουν τις σποραδικές εμφανίσεις τους στη μόδα οι διάφορες «πειραγμένες» εκδοχές του δημοφιλούς υφάσματος. Φυσικά, το διαβόητο «μαλλί-λάχανο» έκανε τις πωλήσεις των λακ και ανέβηκαν κατακόρυφα, το τζελ μπήκε για τα καλά στη ζωή των ανδρών.\nΤα ανδρικά σακάκια ήταν μονίμως ανοιχτά, υπερμεγέθη και με τα μανίκια σηκωμένα λίγο πιο κάτω από τον αγκώνα, ενώ το μανίκι του πουκαμίσου ερχόταν και «έδενε» πάνω από το μανίκι του σακακιού.\nΟι μόδες των ‘90s: Μια δεκαετία…γεμάτη τρέλλα\nΟρειβατικά μποτάκια, μπλούζες με μωρά, ανάποδα καπέλα, flight jackets και πέντε ακόμα μόδες που μας… κληροδότησε η οργισμένη γενιά των 90s.\nΟι Jeans σαλοπέτες ενίσχυαν το look «αγρότης» και φοριόντουσαν σε συνδυασμό με κοντομάνικη μπλούζα από μέσα σαν το Σάκη Ρουβά στο βίντεο κλιπ «Έλα μου». Μπόνους πόντοι για όσους άφηναν τη μία τιράντα να κρέμεται.\nΑπό τότε που λανσαρίστηκαν για πρώτη φορά, τα jeans υπήρξαν ανέκαθεν στη μόδα. Όμως τότε, στα 90s, φοριόντουσαν κατά κύριο λόγο σε φουλ κολλητή γραμμή και απαραιτήτως πάνω – πολύ πάνω – από τον αφαλό.\nΦούστα ή σορτς; Κανείς δεν μπορεί να πει με ακρίβεια. Εκτός και αν μπορούσε να σηκώσει το ύφασμα της φούστας για να αποκαλυφθεί το σορτς που… κρυβόταν μέσα. Ευλόγως λοιπόν αναρωτιέται κάποιος: Γιατί να μην φοριόντουσαν απλές φούστες ή απλά σορτς; Πολύ απλά γιατί… 90s.\nΘραύση έκαναν στα 90s τα εν λόγω μποτάκια μάρκας Εllesse ή Timberland, τα οποία φοριόντουσαν τόσο από άνδρες, όσο και από γυναίκες και συνδυάζονταν συνήθως με στενά jeans.


Σαν σήμερα 12 Σεπτεμβρίου – Newsbeast\n• Σαν σήμερα 3 Δεκεμβρίου\n• Σαν σήμερα 2 Δεκεμβρίου\nΠεμπτη, 12 Σεπτεμβριου 2019, 10:44\nΠεμπτη, 12 Σεπτεμβριου 2019, 10:26\nΤα τμήματα του Δημοκρατικού Στρατού Ελλάδας αποτρέπουν, 12/9/1948, τις επιθέσεις του κυβερνητικού στρατού στο Μάλι - Μάδι και ματαιώνουν τις προθέσεις του κυβερνητικού επιτελείου να καταλάβει το Βίτσι.\nΜετά τη μεγάλη μάχη του Γράμμου που έγινε το καλοκαίρι του 1948, ο αστικός στρατός επεδίωξε την ταχύτερη συντριβή των δυνάμεων του Δημοκρατικού Στρατού Ελλάδος που με τον επιθετικό ελιγμό, τη νύχτα 20 προς 21 Αυγούστου 1948, πέρασαν στην περιοχή του Βίτσι. Γι\_' αυτό το σκοπό, συγκέντρωσε μεγάλες δυνάμεις, καθώς και όλα τα πολεμικά μέσα που είχε στη διάθεσή του αεροπορία, πυροβολικό, άρματα μάχης. Πίστευε ότι είχε να αντιμετωπίσει ένα νικημένο και διαλυμένο ΔΣΕ τα υπολείμματα του οποίου όπως χαρακτηριστικά ανέφερε διέρρευσαν στο Βίτσι.\nΔολοφονική επίθεση, 12/9/2013, της ναζιστικής εγκληματικής οργάνωσης Χρυσή Αυγή στους κομμουνιστές και συνδικαλιστές του ΠΑΜΕ.\nΗ επίθεση της 12ης Σεπτέμβρη 2013, πέντε μέρες πριν από τη δολοφονία του Π. Φύσσα, στο Πέραμα, από το οργανωμένο τάγμα εφόδου σε βάρος των κομμουνιστών ανέδειξε και πάλι τον ναζιστικό εγκληματικό χαρακτήρα της Χρυσής Αυγής.\nΜιας οργάνωσης που, μεταξύ άλλων, διασυνδέεται με τμήματα επιχειρηματικών συμφερόντων και τμήματα του κρατικού μηχανισμού και ειδικά των δυνάμεων καταστολής, διαπλέκεται με μαφιόζικα και άλλα εγκληματικά κυκλώματα.\nΠεμπτη, 12 Σεπτεμβριου 2019, 4:55


Ματσωμένος Γάτος: Η ΔΕΥΤΕΡΗ ΠΡΟΤΑΣΗ ΤΟΥ ΓΙΟΥΡΟΠΑ\nΗ ΔΕΥΤΕΡΗ ΠΡΟΤΑΣΗ ΤΟΥ ΓΙΟΥΡΟΠΑ\nΠλησιάζει το 90% το ποντάρισμα σε 3 φαβορί των αγώνων του Γιουρόπα Λιγκ, που αρχίζουν στις 22:05. Μεγαλύτερο ρίσκο, αλλά και την καλύτερη απόδοση (από το 2,05 έπεσε στο 1,90) έχει ο "άσος" της Άλκμααρ στο δύσκολο ματς με την Ουντινέζε. Οι άλλοι 2 "άσοι" είναι αυτοί...\nτης Μάντσεστερ Γ. με 1,40 και της Βαλένθια με 1,55. Η δεύτερη πρόταση για το Γιουρόπα Λιγκ είναι η εξής:\n181. ΑΛΚΜΑΑΡ-ΟΥΝΤΙΝΕΖΕ 1 1,90\n182. ΒΑΛΕΝΘΙΑ-ΑΪΝΤΧΟΦΕΝ 1 1,55\n183. ΜΑΝΤΣΕΣΤΕΡ Γ.-ΑΘΛΕΤΙΚ ΜΠΙΛΜΠΑΟ 1 1,40


Διανομή υγειονομικού υλικού από το Ε.Ε.Α. σε επιχειρήσεις του κέντρου της Αθήνας – Asfalisinet.gr\nΔιανομή υγειονομικού υλικού από το Ε.Ε.Α. σε επιχειρήσεις του κέντρου της Αθήνας\nΗ πρωτοβουλία του Επαγγελματικού Επιμελητηρίου Αθηνών να μοιράσει 100.000 μάσκες και αντισηπτικά σε επιχειρήσεις της Αττικής συνεχίστηκε σήμερα με τη διανομή υγειονομικού υλικού στους πιο εμπορικούς δρόμους του κέντρου της Αθήνας.\nΟ Πρόεδρος του Ε.Ε.Α κ. Γιάννης Χατζηθεοδοσίου, ο Περιφερειάρχης Αττικής κ. Γιώργος Πατούλης και μέλη της Διοίκησης του Ε.Ε.Α. συναντήθηκαν το πρωί της Πέμπτης 11/6 στην οδό Ερμού με τον Υπουργό Ανάπτυξης & Επενδύσεων κ. Άδωνι Γεωργιάδη και από εκεί ξεκίνησαν να μοιράζουν τις προστατευτικές μάσκες και τα αντισηπτικά. Από την περιοχή του Συντάγματος πέρασαν στην Πλάκα και έφτασαν μέχρι το Μοναστηράκι. Κατά τη διάρκεια της διανομής, οι περισσότεροι επαγγελματίες τόνιζαν ότι ο τζίρος τους έχει πέσει έως και 90% λόγω της έλλειψης τουριστών. «Φοβάμαι να κοιτάξω τα χαρτιά μου, τόσο μεγάλη είναι η πτώση σε σύγκριση με πέρσι», είπε μία επιχειρηματίας απευθυνόμενη στον κ. Χατζηθεοδοσίου, δίνοντας το στίγμα για την κατάσταση που επικρατεί σήμερα στην αγορά αλλά και την αγωνία επιχειρήσεων και επαγγελματιών για την «επόμενη μέρα» της ελληνικής οικονομίας. Παράλληλα τόνιζαν και τη δυσκολία που αντιμετωπίζουν στην πρόσβαση σε χρηματοδοτικά προγράμματα, γεγονός που καθιστά ακόμα δυσκολότερη την προσπάθεια τους να κρατήσουν ανοιχτές τις επιχειρήσεις τους εν μέσω της ύφεσης που φέρνει ο κορονοϊός.\nΟ Πρόεδρος του Ε.Ε.Α. κ. Γιάννης Χατζηθεοδοσίου, αναφερόμενος στην πρωτοβουλία του Επιμελητηρίου για την στήριξη των επιχειρήσεων και των εργαζομένων τους, δήλωσε:\n«Το Επαγγελματικό Επιμελητήριο της Αθήνας, όπως σε όλη την περίοδο της κρίσης του κορονοϊού έτσι και τώρα είναι κοντά στις επιχειρήσεις. Έχουμε να αντιμετωπίσουμε δύο μεγάλα θέματα: την υγειονομική κρίση και την οικονομική. Στηρίζουμε σήμερα ψυχολογικά αλλά και με υγειονομικό υλικό τις επιχειρήσεις, στόχος μας όμως είναι να βρούμε τον τρόπο να αντέξουν οι επιχειρήσεις. Και όταν αντέχουν οι επιχειρήσεις, αντέχουν και οι εργαζόμενοι. Είμαι πεπεισμένος ότι η Περιφέρεια, το Επιμελητήριο αλλά και το Υπουργείο θα δώσουμε τη μάχη για να κρατηθούν οι επιχειρήσεις. Αν και αυτό φαίνεται πολύ δύσκολο, παρόλα αυτά εκφράζουμε την αισιοδοξία ότι θα τα καταφέρουμε».\nΟ Υπουργός Ανάπτυξης & Επενδύσεων κ. Άδωνις Γεωργιάδης εστίασε στην τήρηση των μέτρων υγειονομικής προστασίας, κατεύθυνση την οποία ενισχύει με τη δράση του το Ε.Ε.Α. : «Η πρωτοβουλία του Επιμελητηρίου και της Περιφέρειας Αττικής για την διανομή προστατευτικού υγειονομικού υλικού στα καταστήματα του εμπορικού κέντρου της Αθήνας είναι εξαιρετική. Η στήριξη του Υπουργείου Ανάπτυξης & Επενδύσεων, δι’ εμού, και της Περιφέρειας Αττικής, δια του κ. Πατούλη, είναι δεδομένη διότι πρέπει να καταλάβουμε ότι ο ιός δεν έχει φύγει και οφείλουμε να τηρούμε τα στοιχειώδη μέτρα υγειονομικής προστασίας. Εάν όλοι τα τηρούμε, θα πάμε πολύ καλά τους επόμενους μήνες – και στον τουρισμό και γενικότερα. Εάν δεν τα τηρούμε, κινδυνεύουμε από ένα δεύτερο κύμα, που θα είναι πραγματικά καταστροφικό.\nΆρα, η σημερινή πρωτοβουλία είναι ένα σήμα προς αυτήν την κατεύθυνση κι ευχαριστούμε πολύ τους Προέδρους που ανέλαβαν τη σχετική πρωτοβουλία».\nΟ Περιφερειάρχης Αττικής κ. Γιώργος Πατούλης τόνισε την σημασία της συνεργασίας για την αντιμετώπιση της πανδημίας: «Χαίρομαι ιδιαίτερα που ενώνουμε τις δυνάμεις μας για να συνδράμουμε την εθνική προσπάθεια για την αντιμετώπιση της πανδημίας. Αυτή η πρωτοβουλία που αναλάβαμε ως Περιφέρεια Αττικής μαζί με τον Πρόεδρο του Επαγγελματικού Επιμελητηρίου Αθηνών Γ. Χατζηθεοδοσίου και τη συνδρομή του Προέδρου της Γενικής Συνομοσπονδίας Επαγγελματιών, Βιοτεχνών, Εμπόρων Ελλάδας (Γ.Σ.Ε.Β.Ε.Ε.) Β. Καββαθά, στέλνει μήνυμα ελπίδας και σηματοδοτεί την κοινή μας βούληση να προχωρήσουμε ενωμένοι για την αναπτυξιακή επανεκκίνηση της οικονομίας μας. Διανύουμε μία δύσκολη περίοδο αλλά πιστεύω ότι θα τα καταφέρουμε. Όλοι οι αρμόδιοι οι φορείς είμαστε συντεταγμένοι, σε στενή συνεργασία και πιστεύω ότι θα καταφέρουμε να κερδίσουμε αυτό το στοίχημα, παρά το γεγονός ότι σήμερα φαίνεται δύσκολο. Η σημερινή μας πρωτοβουλία σηματοδοτεί και τη σημασία που δίνουμε στην πρόληψη. Ο ιός δεν έχει φύγει είναι ακόμα εδώ, αλλά σε καμία περίπτωση δεν θα πάψει να λειτουργεί η οικονομία και εμείς από την πλευρά μας, θα τη στηρίξουμε με όσα μέσα διαθέτουμε».\nΤην ίδια ώρα με τη διανομή του υγειονομικού υλικού σε Πλάκα και Μοναστηράκι, άλλα μέλη του Ε.Ε.Α. μοίραζαν μάσκες και αντισηπτικά σε διάφορα σημεία του εμπορικού κέντρου, όπως στην Σταδίου, την Πανεπιστημίου, την Ακαδημίας, την Πατησίων, την πλατεία Ομονοίας.\nΣτην αντιπροσωπεία του Ε.Ε.Α συμμετείχαν ο Α΄Αντιπρόεδρος κ. Νίκος Γρέντζελος, ο Β΄ Αντιπρόεδρος κ. Νίκος Κογιουμτσής, ο Γ΄ Αντιπρόεδρος κ. Ηλίας Μάνδρος, ο Γενικός Γραμματέας κ. Δημήτρης Γαβαλάκης, το μέλος της Διοίκησης και Πρόεδρος της ΓΣΕΒΕΕ κ. Γιώργος Καββαθάς, ο Πρόεδρος της Αστικής Εταρείας του Ε.Ε.Α «Αρωγός» κ. Δημήτρης Βαρδακώστας, το μέλος του ΔΣ κ. Διονύσης Τσαβλής, ενώ τον κ. Πατούλη συνόδευε ο Περιφερειάρχης Κεντρικού Τομέα κ. Γιώργος Δημόπουλος. Στην περιοδεία βρέθηκαν επίσης η Πρόεδρος της Επιτροπής Σχολικών Κυλικείων του Ε.Ε.Α. κ. Φραντζέσκα Τατούλη, καθώς και η Πρόεδρος της Επιτροπής Ιδιωτικών Βρεφονηπιακών και Παιδικών Σταθμών κ. Μίνα Καστανιά – Γιαζιτζόγλου.\nΗ περιοδεία του Ε.Ε.Α σε επιχειρήσεις του κέντρου της Αθήνας ήταν η τρίτη κατά σειρά καθώς είχαν προηγηθεί σε Περιστέρι, Γλυφάδα και χθες σε Αιγάλεω και Αγία Βαρβάρα. Αύριο Παρασκευή 12/6 η αντιπροσωπεία του Ε.Ε.Α. θα διανείμει υγειονομικό υλικό σε Δάφνη – Υμηττό.\nΠροηγούμενο Άρθρο Νέο πρόγραμμα ασφάλισης αλλοδαπών από τη Eurolife FFH\nΕπόμενο άρθρο Μειωμένες κατά 25% και οι εισφορές ΕΦΚΑ Μαΐου 2020